Jan ajjsarirïñsa ukat amuytʼasirïñsa Jesusat yateqasipjjañäni | Taman yatjjatañataki\nYatiyañataki (congregacionan yatjjatañataki) | Febrero 2015\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikamba Kikuyu Kiluba Kiniaruanda Kirguís Kiribatiano Kirundi Kisonge Krío Letón Lifu Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mixe del norte Mizo Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Cuzco) Quechua boliviano Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Silozi Sranangtongo Suajili Sueco Swajili (Congo) Tagalo Tai Tamil Tayik Telugu Tetun Dili Tigriña Tivo Tok pisin Tshiluba Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wayuunaiki Wolaita Yao Yoruba Zandé Zapoteco (Istmo) Árabe Ñanya\nJan ajjsarirïñsa ukat amuytʼasirïñsa Jesusat yateqasipjjañäni\n“Jumanakajj jan uñjapksta ukasa, Jesucristorojj munapjjtawa, ukhama jan uñjkasasa iyawsapjjaraktawa.” (1 PED. 1:8)\n¿Kunsa wiñay jakañ jikjjatañatakejj lurañasa?\n¿Kunjamsa Jesusjam jan ajjsarirïsna?\nJesusat yateqasisajja, ¿kunjamatsa amuytʼasirïsna?\n1, 2. 1) ¿Kunsa wiñay jakañ jikjjatañatakejj lurañasa? 2) Diosar tukuykam jan jitheqtas serviskakiñatakejja, ¿kunas yanaptʼistani?\nCRISTIANOR tukuñajja, mä thaknama sarañ qalltañampi sasiwa. Wiñay jakañ katoqjjañäni ukhaw uka thaknam sarañ tukuyjjañäni. Jesusasti sänwa: “Khititejj tukuykama saytʼkani ukawa qhespiyatäni” sasa (Mat. 24:13). Wiñay jakañ katoqañatakejja, ¿kunsa lurañasa? Jiwañkama, jan ukajj akapachan tukusiñapkamaw Diosar jan jitheqtas serviskakiñasa. Ukampis aka ñanqha pachaw Diosar serviñat jitheqtayistaspa (1 Juan 2:15-17). ¿Kunas Diosar tukuykam serviskakiñatakejj yanaptʼistani?\n2 Jesusat yateqasisaw sarnaqañasa. Bibliajj jupjjat sum yatichistu. Ukhamajja, kunanaktï Bibliajj jupjjat yatichki ukanak yateqañäni ukhajja, Jesusarojj munasiñäniwa iyawsarakiñäniwa (1 Pedro 1:8, 9 liytʼañataki). Apóstol Pedrojja, Jesusan kayup arkañasatakiw chʼamañchtʼistu (1 Ped. 2:21). Ukham lurañaw tukuykam aguantañatak yanaptʼistani. * Pasïr yatichäwinjja, Jesusan altʼat chuymanïtapata khuyaptʼayasirïtapatwa yatjjatawaytanjja. Jichhajj aka yatichäwinjja, Jesusan jan ajjsartʼirïtapata ukat amuytʼasirïtapatwa yatjjataskañäni.\nJESUSAJJ JAN AJJSARIRIWA\n3. 1) ¿Jan ajjsarirïñajj kun sañs muni? 2) ¿Kunas jan ajjsarirïñatakejj yanaptʼistani?\n3 Jan ajjsarirïñajja, chʼaman saytʼasiña, jan waltʼäwinakan aguantaña sañ muni. Ukatsti, kunatï cheqäki uk arjjataña, tʼaqhesiñanakan uñjasisas sumaki jikjjatasiña, Diosatsa jan jitheqtaña sañwa munaraki. Jiwasatï Diosar chuym jan ustʼayañ munkstanjja, janiw jaqer ajjsarañampejj apayaskañäniti (1 Sam. 11:7; Pro. 29:25). Ukat Diosan arsutanakapar confiyañäni ukhajja, janiw jichhürunakan jan waltʼäwinakajj utjki ukanakat sinti llakiskañäniti, jan ukasti kunanaktï jutïr pachan katoqkañäni ukanakatwa llakisiñäni (Sal. 27:14). Jaqe masisarutï munasiñänejja, jakañ aptʼasirjamäkasas yanaptʼañäniwa (Juan 15:13). Ukhamajj ¿kunas jan ajjsarirïñatakejj yanaptʼistani? Jehová Diosaruw confiyañasa, ukatjja Jesusatsa yateqasiñasarakiwa (Sal. 28:7).\n4. Jesusajj 12 maranïskäna ukhajja, ¿kunjamsa jan ajjsarirïtap uñachtʼayäna? (10 janankir dibujo uñjjattʼam.)\n4 Kunapachatï Jesusajj 12 maranïskäna ukhajja, ‘templon ley yatichirinak taypin qontʼatäskänwa’, ukapachaw jan ajjsarirïtap uñachtʼayäna (Lucas 2:41-47 liytʼañataki). Ley yatichirinakajja, Moisesan Leyinakapatsa judionakan costumbrenakapatsa sum yatipjjäna. Uka costumbrenak arkasaw jaqenakajj Diosan leyinakap jan istʼapkänti. Jesusasti uka yatichirinakarojj janiw ajjsarkänti, ukatwa jupanakar wal jisktʼäna. Jisktʼanakapajj janiw wawanakan jisktʼanakapjamäkänti, jan ukasti yatichirinakarojj wal lupʼiyäna, ukatwa jupanakajj wal istʼañ munapjjpachäna. Ley yatichirinakajj inas jiskhisiñ laykuk jisktʼapjjchïna, ukampis inakiw yanapjjäna. Jesusar sum parlatap istʼasasa, wali yatiñanïtap uñjasasa, jaqenakajj wal muspharapjjäna. Jesusajj janiw ajjsarirïkänti ukat kunatï cheqäki uksa arjjatarakirïnwa.\n5. Diosan arunakap yatiykasajja, ¿kunjamsa Jesusajj jan ajjsarirïtap uñachtʼayäna?\n5 Jesusajj Diosan arunakap yatiykäna ukhajja, walja toqenakatwa jan ajjsarirïtap uñachtʼayäna. Amuytʼañataki, ‘religión pʼeqtʼirinakajj kʼarinakwa yatichapjjtamjja’ sasaw jaqenakar jan ajjsaras säna (Mat. 23:13-36). Janirakiw akapachan munañapampis apayaskänti (Juan 16:33). Uñisirinakapan amuktʼayañ munatpachasa, Diosan arunakap yatiyaskakïnwa (Juan 5:15-18; 7:14). Templon qollqe ganañ layku aljapkäna ukanakarus pä kutinwa templot alissüna (Mat. 21:12, 13; Juan 2:14-17).\n6. Jesusajj janïr jiwayatäkäna ukhajja, ¿kunjamsa jan ajjsarirïtap uñachtʼayäna?\n6 Jesusajj janïr jiwayatäkasajja, kunjamsa jan ajjsarirïtap uñachtʼayäna uk jichhajj uñjarakiñäni. Judasan aljantatajj kunas pasañapäna ukjja sum yatïna. Ukhamäkchïn ukhasa, akham sasaw Judasar säna: “Kuntejj lurañamäki ukjja, jankʼak luram” sasa (Juan 13:21-27). Kunapachatï soldadonakajj katuntir sarapjjäna ukhajja, Jesusajj janiw imantaskänti. Jiwayatäñap yatiskchïnsa, katuntayasïnwa, arkirinakaparus jarkʼaqarakïnwa (Juan 18:1-8). Kunapachatï judionakan jachʼa tribunalapan ‘¿jumätati Cristojja, qollan Diosan Yoqapäki ukajja?’ sasin jisktʼapjjäna ukhajja, akham sasaw jan ajjsaras säna: “Jïsa, nayätwa” sasa. Jilïr sacerdotejja kunaymanitwa jupar jiwayañ thaqhäna, ukampis Jesusajj janiw jupar ajjsarkänti (Mar. 14:60-65). Jesusajja, jiwañkamaw Diosar serviwayi. Ukatwa janïr jiwkasajj akham säna: “Taqe kunaw phoqhasjje” sasa (Juan 19:28-30).\nJESUSJAM JAN AJJSARIRÏPJJAÑÄNI\n7. 1) Wayn tawaqo, ¿kunjamsa Jehová Diosan Qhanañchiripäsajj jikjjatasta? 2) ¿Kunjamatsa jan ajjsarirïtam uñachtʼayasma?\n7 Wayn tawaqonakajj escuelankkasajja, ¿kunjamatsa Jesusjam jan ajjsarirïpjjaspa? Walja wayn tawaqonakajja, yateqer masinakaparusa yatichirinakaparusa, jan ajjsartʼasaw ‘Jehová Diosan Qhanañchiripätwa’ sasin sapjje. Jumas ukhamwa sarakisma, yateqer masinakamajj phiskasipkchïtamsa, ukham lurasajj jan ajjsarirïtamwa uñachtʼayäta. Ukatjja, Jehová Diosan sutip apatamatsa kusisitaw jikjjatasirakïta (Salmo 86:12 liytʼañataki). Inas yaqhep yatichirinakamajj monot jutatätanwa sasin yatichasajj ukar iyawsayañ munapjjchïtam. Ukampis Biblian yatichaski ukaw cheqajja, janiw pächasiñamäkiti. ‘Diosaw taqe kuns lurawayi sasajja, ¿kunatsa sista?’ sasin jisktʼapjjätam ukhajja, El origen de la vida. Cinco cuestiones dignas de análisis sat folletompiw qhanañchtʼasma (1 Ped. 3:15). Jehová Diosar ukham arjjatasajja, kusisitaw jikjjatasïta.\n8. ¿Kunatsa Diosan arunakap jan ajjsaras yatiyañasa?\n8 Diosan arunakap yatiykasaw jan ajjsarirïtasjja uñachtʼayaraksna (Hech. 14:3). ¿Kunatsa Diosan arunakap jan ajjsaras yatiytanjja? Maya, kuntï yatichktan ukajj janiw kʼarïkiti, Diosan Arupawa (Juan 17:17). Paya, ‘Diosan yanapirinakapäpjjtanwa’ Jupajj qollan ajayupampiw yanaptʼistu (1 Cor. 3:9, MT; Hech. 4:31). Kimsa, Jehová Diosaru, jaqe masisaru munasitasatwa yatiytanjja (Mat. 22:37-39). Jan ajjsarirïñäni ukhajja, janiw kunas amuktʼaykistaniti. Jaqenakarojja, kʼari religionanakan yatichäwinakap apanukupjjañapatakisa, Biblian cheqa yatichäwinakap uñtʼapjjañapatakisa yanaptʼaskakiñäniwa (2 Cor. 4:4). Jan istʼañ munatpachasa, uñisitpachasa, Diosan arunakap yatiyaskakiñäniwa (1 Tes. 2:1, 2).\n9. Jan walinakan uñjasisajja, ¿kunjamsa jan ajjsarirïtas uñachtʼaysna?\n9 Jan waltʼäwinakan uñjasktan ukhaw jan ajjsarirïtas uñachtʼayaraksna. Jehová Diosar confiyañäni ukhajja, Jupaw jan walinakar saykatañatakejj chʼam churistani. Amuytʼañataki, mä familiarasasa jan ukajj mä munat masisasa jiwjje ukhajja, wal llakistanjja, ukampis jupanakajj jaktanipjjaniwa, uka suytʼäwinïtanwa. Ukatjja, ‘chuymachiri’ Jehová Diosas yanaptʼarakistaniwa (2 Cor. 1:3, 4; 1 Tes. 4:13). Wali usutäkasasa, janiw qollayasiñ laykukejj Diosan leyinakap pʼakintktanti (Hech. 15:28, 29). Sinti llakit uñjasisasa, jiwas pachpat jan walinakwa amuyjjsna, ukampis janiw uka amuyumpejj aynachtʼañasäkiti. Jehová Diosajj llakitanakar yanaptʼapuniwa, uk janipun armapjjañäniti (1 Juan 3:19, 20; Sal. 34:18). *\n10. 1) ¿Kunsa mä amuytʼasir jaqejj luri? 2) Arunakasampisa luratanakasampisa, ¿kunjamsa amuytʼasirïtas uñachtʼaytanjja?\n10 Mä amuytʼasiri jaqejja, kunatï walïki jan walïkaraki ukjja sumwa amuytʼi, ukatjja walïki uk lurañpunwa amti (Heb. 5:14). Jiwasatï suma amuytʼasirïñänejja, parlatasampi luratanakasampiw uñachtʼayañäni. ¿Kunjamsa? Janïr parlkasaw amuytʼasisin kuns sañäni, ukhamatwa mayninakar chuym jan ustʼaykañäniti, jan ukasti yanaptʼañäniwa. Diosajj ukham lurañaswa muni (Pro. 11:12, 13). Ukhamarus janiw jankʼak coleraskañäniti (Pro. 14:29). Ukham amuytʼasirïñäni ukhajja, Jehová Diosampejj jukʼamp sumwa apasiñäni (Pro. 15:21). ¿Kunas suma amuytʼasirïñatakejj yanaptʼistani? Bibliatwa yatjjatañasa, ukarjamaw sarnaqañasaraki (Pro. 2:1-5, 10, 11). Ukat sipansa, Jesusat yateqasiñasawa, jupajj amuytʼasisapuniw sarnaqerïna.\n11. Parlkasajja ¿kunjamsa Jesusajj amuytʼasirïtap uñachtʼayäna?\n11 ¿Kunjamatsa Jesusajj amuytʼasirïtapa uñachtʼayäna? Uk kimsa toqet uñjañäni. Maya, parlatapampiw amuytʼasirïtap uñachtʼayäna. Diosan arunakapat chuymar purtʼkir yatiyatap uñjasajja, jaqenakajj wal muspharapjjerïna (Luc. 4:22; Mat. 7:28). Yatichkasajj Qollan Qellqatanakatpun aytirïna ukat liytʼarakirïna. Sapa yatichäwitakejj kuna qellqat aytañas wakisispa uksa yatirakïnwa (Mat. 4:4, 7, 10; 12:1-5; Luc. 4:16-21). Ukampirus yatichatapampejja, jaqen chuymaparupuniw purtʼirïna. Sañäni, jaktjjäna uka qhepatjja, thaknam sarkasaw kuntï profecianakajj jupjjat siskäna uk arkirinakapar qhanañchäna. Ukajj jupanakar wal chʼamachtʼäna, ukatwa akham sapjjäna: “¿Janit qhanpacha chuymanakasajj nakkistänjja [...] Qellqatanakat amuytʼayaskistäna ukkhajja?” sasa (Luc. 24:27, 32).\n12, 13. Jesusajj janiw jankʼak colerasirïkänti, janirakiw leyinakarjampun phoqasiñap munkänti sasajja, ¿kunatsa sissna?\n12 Paya, Jesusajj sarnaqatapampiw amuytʼasirïtap uñachtʼayäna. Jupajj janiw jankʼak colerasirïkänti (Pro. 16:32). Antisas llampʼu chuymanïnwa (Mat. 11:29). Arkirinakapajj pantjasipjjäna ukhajj pacienciampiw jupanakar uñjäna (Mar. 14:34-38; Luc. 22:24-27). Uñisirinakapan tʼaqhesiyat uñjasïna ukhasa, janiw “suytʼam” siskänti (1 Ped. 2:23).\n13 Jesusajj janiw leyinakarjampun phoqasiñap munkänti. Uka toqet amuytʼañatakejj wila apa usuni mä warmit parltʼañäni (Marcos 5:25-34 liytʼañataki). Jupajj walja jaqenak taypir mantasinjja, Jesusan isip llamktʼañatakiw jakʼachasïna. Moisesan Leyiparjamajja, uka warmejj janiw khitirus llamktʼañapäkänti (Lev. 15:25-27). Ukampis Jesusajj janiw toqenoqkänti. Kuna amtampis Diosajj uka leyinak churäna uk jupajj sum yatïna. Ukatwa munasiñat uka warmir khuyaptʼayäna. Leyinakajj kuntï siskäna ukarjampun phoqañat sipansa, jaqenakar khuyapayasiñampi uñjañaw jupatakejj jukʼamp wakiskirïnjja (Mat. 23:23). Ukatwa uka warmirojj akham säna: “Wawa, iyawsatam laykuw kʼumaräjjtajja. Jichhasti sumak sarjjam. Usumatsti kʼumaräjjtawa” sasa. ¡Ukajj wali yateqaskayapuniwa!\n14. 1) ¿Kun lurañas Jesusatakejj nayrankäna? 2) Diosan arunakap yatiyañatakejja, ¿kunsa Jesusajj luräna?\n14 Kimsa, Jesusajj Diosan Reinop nayraqat thaqhasaw amuytʼasirïtap uñachtʼayarakïna. Jupatakejj Diosan arunakap yatiyañaw taqe kunat sipans wali wakiskirïnjja (Luc. 4:43). Ukatwa kunanakatï Diosan arunakap yatiyañatakejj yanaptʼkaspäna ukanak lurañ amtäna. Sañäni, kunanakatï jakasiñatakejj munaski ukampikiw jakasïna, ukhamatwa yatiyañatakejj tiempopasa chʼamapasa utjäna (Luc. 9:58). Jiwatap qhepat yatiyasipkakiñapatakisa, arkirinakaparojj wakichtʼänwa (Luc. 10:1-12; Juan 14:12). Ukasti jupanakarojj sarakïnwa: ‘Akapachan tukusiñapkamaw jumanakampïskä’ sasa (Mat. 28:19, 20).\nJanïr parlkasajja, kunas jaqenakar llakisiyi, kuna toqetsa yatiñ munapjjaspa ukanakatwa amuytʼañasa (15 tʼaqa uñjjattʼäta)\n15. ¿Kunjamsa parlatasampejj amuytʼasirïtas uñachtʼaysna?\n15 ¿Kunjamatsa Jesusjam amuytʼasirïsna? Parlatasampi. Jilat kullakanakasarojj janiw aynachtʼayir arunakamp parlktanti, jan ukasti chʼamañchtʼir arunakampiw parltanjja (Efe. 4:29). Diosan arunakapat yatiyktan ukhajja, arunakasajj ‘jayump mojjsañchatäkaspas’ ukhamäñapawa, mä arunjja, respetompiw jaqenakar parltʼañasa (Col. 4:6, MT). Suma arunakampi parltʼañatakejja, kunas jaqenakar llakisiyi, kuna toqetsa yatiñ munapjjaspa, uk yatiñatakiw chʼamachasiñasa. Ukhamtï lurañänejja, jaqenakajj istʼapjjestaspawa, cheqa yatichäwinakas chuymanakaparuw purtʼaspa. Ukampisa, kunanakarutï iyawsktan ukanakat yatichañ muntan ukhajja, Bibliampipuniw qhanañchtanjja. ¿Kunatsa? Biblian qellqatäki uka arunakaw arunakasat sipansa jukʼamp chʼamanejja, uk yatisaw ukham lurtanjja (Heb. 4:12).\n16, 17. 1) ¿Kunas jan jankʼak colerañatakejj yanaptʼistaspa? 2) Munañasaruk jan lurayañ munirïtasjja, ¿kunjamsa uñachtʼaysna? 3) ¿Kunas Diosan Reinop nayrar uchañatakejj yanaptʼistani?\n16 Sarnaqatasampiw amuytʼasirïtas uñachtʼayaraksna. ¿Kunjamsa? Jan jankʼak colerasisa. ¿Kunas jan jankʼak colerasiñatakejj yanaptʼistani? (Sant. 1:19.) Maynitï luratampisa, jan ukajj arunakampis chuym ustʼayistani ukhajja, ‘kunatsa ukham lurpacha’ sasin jisktʼasiñasawa. Ukham lurañäni ukhajja, perdonañajj janiw chʼamäkaniti (Pro. 19:11). Maysa toqetjja, janiw kunjamtï jiwasajj munktan ukarjampun lurapjjañap mayninakar mayiñasäkiti. Jupanakajj jiwasjam pantjasirïpjjarakiwa. Jan waltʼäwinakans jikjjatasipjjarakiwa, jiwasajj janiw ukanak yatksnati. ¿Kunamp lurañas wakisispa? Kunsa amuyapjje uk sapjjestani ukhajja, istʼañasawa janiw munañasarjampun lurapjjañap suyañasäkiti (Fili. 4:5).\n17 Diosan Reinop nayrar uchasaw amuytʼasirïtas uñachtʼayaraktanjja. Jiwasajja, Diosan arunakap yatiyañ wali askitwa uñjtanjja. Ukatwa, Diosan Reinop nayrar uchañatakejj kunanakatï jakasiñatak munaski ukampik jakastanjja. Ukhamatwa akapach janïr tukuskipan yatiyaskakiñatakejj tiempsa chʼamsa apstʼastanjja (Mat. 6:33; 24:14).\n18. ¿Kunsa wiñay jakañ katoqañatakejj lurañasa?\n18 Aka pä yatichäwinjja, Jesusan altʼat chuymanïtapata, khuyapayasirïtapata, jan ajjsarirïtapata ukat amuytʼasirïtapatwa yatjjatawaytanjja. Ukanakat yatjjatañajj walpun yanaptʼawayistu. Ukhamasti, Jesusajj kunjam chuymanïnsa ukanakat jukʼamp yateqaskakiñäni, kayup arkañatakis chʼamachasiskakiñäni. Ukhamatwa Jehová Diosar jukʼamp jakʼachasiñäni, ukatjja wiñay jakañsa katoqarakiñäni.\n^ tʼaqa 2 1 Pedro 1:8, 9 qellqatan jikjjataski uka arunakajja, alajjpachar sarir cristianonakaruw qellqasïna. Ukampis aka Oraqen jakasipkani uka cristianonakas uka qellqatarjamajj sarnaqapjjarakispawa.\n^ tʼaqa 9 Kunjamsa jan walinakar saykatapjjatayna uk yatiñatakejja, akïr revistanakwa uñjjattʼäta: La Atalaya diciembre 1, 2000, 24-28 jananaka; ¡Despertad! abril 22, 2003, 18-21 jananaka ukat enero 22, 1995, 11-15 jananaka.\nMä jachʼa regalo katoqapjje\nKhuyapayasirïñsa altʼat chuymanïñsa Jesusat yateqasipjjañäni\n¿Kunjamsa kusisit chuymampi yatiyaskaksna?\nDiosan arunakapajj taqe markanakanwa yatiyasïna\nJehová Diosaw Oraqpachan yatiyañasatak yanaptʼaskistu\n¿KUNANAKAS IMATÄSKI? “Wali kusiskañ urunakawa”\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Febrero 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Febrero 2015\nYATIYAÑATAKI (CONGREGACIONAN YATJJATAÑATAKI) Febrero 2015


Villa Tunarin jaq jiwarayawiyapkän ukan 31 mara phuqhasitap amtawiyapxi\nKuka yapuchirinakax palla pallanakaruw saykatasipki (Jamuqa: BolTA)\n31 maraw mäkhipawayxi, Unidad Móvil de Patrullaje Rural (UMOPAR) ukankirinakax kuka yapuchirinakar Qucha Pampan illapt’awiyapkäna ukjatpachxa, Estados Unidot khithanit jaqinakaw ukham lurañ p’ichicht’awiyapxäna. Jichhax markachirinakan p’iqichirinakapax ukw amtasipki.\n“Jan khuyapt’ayasisaw UMOPARankirinakax jikxatasipkän uka chiqat mistuwiyapxi, tantachasiñ utaj jak’ata, ukatx illapt’añ qalltawiyapxi. Taqiniw jalsuwiyapxtha, yaqhipax chakatw jan jiwañatak thuqhuqawiyapxi” sasaw mama Leonilda Zuritax jichhür amtawiyi, jupax Chapare ch’umi uraqin suxta tamap utt’ayirirakiwa.\nWalja yapuchirinakaruw illapt’as jiwayawiyapxäna ukhamarakiw umar thuqhuntayasasa. Mä warmin jiwatapatx janiw kunjamats jiwi ukax yatiskiti. Waljanirakiw chhaqharawiyapxi. Ukhamw Villa Tunarinx 1988 maranx mara t’aqa phaxsit 27 uru saraqkipanx jaqx jiwarayawiyapxäna.\nVíctor Paz Estenssorox Vietnaman apnaqat ñanqhachir qullanakamp kuka chhaqhtayañ munäna ukatw yapuchirinakax sayt’asisipkäna, Estados Unidonkirinakaw ukham lurañx amtayapxarakïna.\nUkhamarus, ukham luratax janiw kuka yapuchirinakarux ch’am jiwt’ayawaykiti. Irpirinakapax juk’amp ch’amampiw kuka laphi arxatañatakix sarantawiyapxi, Boliviar yäqayañatakiw ukham sartasiwiyapxäna.\n“Ukjataq kuka laphi arxatirinak jiwarayir uñjasax juk’amp amuyt’asipxtha, irnaqapxtha, jichhax anqa markanakanw kukax nayratpach apnaqat laphjam uñt’atäxi, ukhamarus markasas jiwasatakjam apnaqatäxarakiwa, anqa markankirinakaw apnaqapxäna” sasaw jupa mama irpirix arsuwiyi./RAR


Aymara, Dramas: Piece 129 – Shabolajj cieloruw sarjje | Waters of Life for Children\nHome -- Aymara -- Perform a PLAY -- 129 (Shabola from South Africa)\n129. Shabolajj cieloruw sarjje\nPapá: “Shabola, walic lurasctajja.”\nShabola: “Kharüruw asutjatjamaw sartjjäjja. Au, ucajj cayujjänwa.”\nPapá: “Martillonp trabajañjj karjjasmachactawa. Ma juc’ samart’am ucatjja ñek taquiñamäniwa pampan kholöñapcama.”\nShabolajj ch’iwiruw kont’asïna. Mä monön arnakatap ist’atayna. Tatapasti uca Sudafrica chumi mankhan utap lurascaquitaynawa. ¿Aldea misioneronacan escuelapjam jiwaquïpachäniti?\nPapá: “Shabola, trabajascaquiñani.”\nJiwaquïnwa awquipar yanapañajja, ucampisa escuelar sarañaw juc’amp munäna.\nKhepürusti, tonko pekat phiri mankasitatsti uqhamaraqui chokop mantequillampi, escuelaruw sarantatayna. Umfundis jupaw gustäna, cunjamtejj maestrarojj Simbabwen sapcäna juparu. Take wawanacaw munapjjäna.\nUcampis Shabolarojj religión yatichawiw juc’amp gustäna. Uca clasenjja chiyar chhurqhu ñic’utan wawaw wal ist’änjja.\nMaestra: “Mä jisc’a ovejita jan inact’iri tamapat t’ijusaw sarakatayna ucatjj chhakjjatayna. Awatirijj tam apanucusinjja thakheriw saratayna. Thakhänwa, thakhascaquïnwa catuñcama. Chhaphinac taypit ovejitar waysutayna ucat utaruw ichjjarus apjjatayna, cunalaycutejj wal munasïna. Tatit Jesusaw Suma Awatirijja. Alajj pachat aca pachar jüti chhakhatanacaru thakhañataqui.”\nShabola: “Umfundis, mä chhakhat ovej-jamättwa. ¿Jesusajj nayar thakharaquituti?”\nMaestra: “Jïsa, thaktamwa, jumar munatamata. Jesusañtï munstajja, Jupar sama.”\nMä urujja Shabolajj janiw escuelar sarcänti. Alwat sartañ munäna, ucampis wali calenturanïnwa ucatjja p’eke muyuraquitaynawa.\nMamá: “Shabola, wali calenturanïtawa. Layka kolliriruw anchhitpachaw irptanï.”\nShabola (jan ch’amani): “Janic thakhamti. Janiw yanapcaspati.”\nShabolajj jan ch’amanïnwa ucatjj c’achatac parläna. Domingojj maestrajj visitiriw jutatayna.\nMaestra: “Shabola, ancha usutätawa. ¿Jiwañamäch ucqhajj camachatasa? ¿Waquichatätati?”\nShabola: “Tatit Jesusaw Awatirijjäjj. Niyaw alajj pachar apjjer jutani.”\nShabolajj nayr ch’ïrmthapjjetaynawa ucatsti janiw juc’amp jist’arjjänti. Imäwinjja Umfundisajj suma Awatirit cuentäna.\nAcatjamat tatapajj jisc’a ataw ladon quillt’asitayna ucat oratayna:\nPapá: “Tatit Jesús, jichhajj Shabolajj jumampïjjewa. Ucanjj wali sumäjjewa. Nayajj jumancañ munäractwa. Juchanacajj perdonita ucatjj nayan Suma Awatirijjäma. Amén. Umfundis, janiw ancha llaquitäjjti, yatjjtwa Shabolarojj cielon uñjj-jjäwa.”\nUñstirinaca: Parliri, papá, mamá, Shabola, maestra\nPage last modified on October 08, 2018, at 01:56 PM | powered by PmWiki (pmwiki-2.2.140)


Fabrika wholesale de exporter de chainmail architectural, China Boegger.\nUkatx jikxatasi:Utax > Products > Architectural Mesh > Tipo yatiw>Chainmail\nChainmail curtaUkhamarakiw uñt'ayasi. Aka luräwix jan walt’ayatawa. Walja waranqa ch’axwawinakaw mayacht’asipxi. Ukampirus jan walt’awinak apnaqasispawa: Ukampirus janiw utjkiti. Ukampirusa, juk’ampirus juk’ampirus jan walt’awinaka. Chainmail qutax jilïr irnaqirinakan uñt'atawa, ukat juk'amp yanapt'atawa, Wali jach’a utaw utji, kunjamakitix jan walt’awinakax juk’ampirus yanapt’asipxi. Ukampirusa, juk’amp wali suma uñt’atawa, juk’ampirus yanapt’asispawa. Kunjamakitix k’añaskunakaruw uñt’ayasi.\nCMC-01 Chainmail Curtain Different Opening Lacion\nLAka luräwi: chainmail corain.\nLMaterial: 304/316 stainless steel, aluminio, steel galvanizado jan ukax karbóno.\nLSurface tratament: anodic oxidation.\nLColor: silver, gol, coper jan ukax color natural. Yaqha arunakaw utji.\nLDiameter de ring: 3 mm - 22 mm.\nLInterface de ring: welded jan ukax janiw walt'ayasi.\nL5 kg/m2 - 7 kg/m2\nCMC-02 Golden chainmail uksat uñt'ayasi.\nCMC-03 Silver chainmail uksat uñt'ayasi.\nLWali jach’a ch’axwawinaka: metal ukhamarakiw jan walt’awinakaw utji.\nLInstallación: flexible ukhamarak stabil ukhamarakiw utji, jan ukasti apnaqäwinakax jan ukax uñt'ayasi.\nLNayraqatax jan walt’awinakax ch’amancht’atawa.\nLVentilación ukhamarak luqt'atara:Walja uñt'ayasi, ukat uñt'ayañataki.\nLUka jan walt’awix utjaspa.\nLJuk’ampirus juk’ampirus janiw utjkiti.\nLWalja uñt'atawa: suma uñt'ayasi.\nCMC-04 Chainmail ukax wali jach’a luraw utji.\nCMC-05 stainless steel mesh\nChainmail cortina decoración ukatakix apnaqasispawa. Akax apnaqaspa:\nLIntern ukhamarak decoración extra.\nLDivider jan ukax background decoración.\nLUka jan walt'äwinaka.\nLUka alxañ utax amuyt’ayata.\nCMC-06 Chainmail uksan ch’uxña uñt’atawa, kunalaykutix uñt’atawa.\nAplicaciones:Ukampirus uñjasi, chainmail qutax walja irnaqäwinakaw utji, ukhamakipanx walja yaqha jan walt’awinak apnaqaspasi\nLUka jan walt'äwinak uñt'ayata. Ukatx plasticos ukanakax cartones jan ukax quqanakan uñacht’ayata.\nLUka jan walt’awinakax janiw pilikula plastico uksan uñacht’ayat uñt’ayat uñt’ayat uñt’ayasi. ...\nJilpachax arst'atawa, ch'amanchawix ch'axwawinak ch'axwäwimpiw utji. Aluminio aluminio ukax track ukat H ukhamarakiw utji. Pä pä p’iqinchirinakax wali suma uñt’atawa, manq’anakax manq’anakaw utji. Ukampirus ch’axwawinakax wali k’añaskunakaruw utji. Juk'ampirus jaya ukhamarak metal ukham uñt'atawa. Aluminio uksan aluminio ukatakix chhaqtayañataki, ukatx mä qawqha chhijllawinak apnaqañataki. Ukampirus ch’axwawinak uñacht’ayañataki, ukhamarak jisk’a qhananakampiw jikxatasi. Ukat ukhamarakiw pirqanakar ch’amanchatayna.\nCMC-08 Chainmail ukat uñt'ayatanwa.\nNayraqatax:Laminación gjas Metal Mesh\nJutïr :Escalla mesh\nChainmail Curtain for Antique Appearance and Modern Fashion Feeling for Antique.\nChainmail cortinasUkampirus metal ukanakax mayacht’asipxi. Kunjamakitix sapa p’iqinchirinakampiw uñt’ayasi. Aka uñacht’awinakax jan walt’ayañapataki.Chainmail curtaUkampirus markachirinakampiw utji. M...\nKunjamakitix jan walt’awinak apnaqasi?\nKunjamakitix ch’amanchatUka machaq qillqt'atawa, ukhamat metal ukhamarak metal ukham uñt'atawa. Ukakipkarakiw jichhakamax metal de decoración de arte ukhamawa. Ukat jan walt’awix turkakipawa, ukhamara...\nChainmail cortina chhijllax\nYaqha chikancht'asiwixChainmail cortinanKunjamakitix pirqan uñacht’ayañatakiwa, Ukampirus ukhamarakiw qhanancht’asi. Jisnawa, ch’axwawinakax ch’iyar ch’axwawinakax ch’iyar ch’axwawinaka, ch’iyar ch’ax...\nJilïr uñakipax mä jach’a utaruw utji.\nKunjamakitix ch’amanchatUkhamarakiw jawsatS ukhamaw metal ukhamanwa.Juk’ampirus juk’amp ch’axwawinakaw utji. Akax machaq decorativo ukhamawa. Uka ch’uxña k’añaskunakax karbono, ukhamarakiw ch’axwawina...


¿Khitinakas Jehová Diosan Testigonakapajja? Uk jupanakaw sum qhanañchapjjeristam\n¿Kuna arutsa liytʼäta? Acholi Afrikáans Albanés Alemán Amárico Armenio Aymara Batako toba Baulé Becol Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Chuvash Cibemba Cingalés Citonga Congo Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Fiyiano Francés Ga Garífuna Georgiano Griego Groenlandés Guaraní Hebreo Hiligaynon Hmong (blanco) Holandés Húngaro Iban Ibo Ilocano Indonesio Inglés Islandés Italiano Japonés Kaonde Kayin sgaw Kazajo Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisi Kisonge Krío Kwangalí Kwanyama Lamba Lhukonzo Lifu Lingala Lituano Luganda Lunda Luo Luvale Macedonio Malgache Maltés Mam Mambue-Lungu Maya Mazateco de Huautla Mixe del norte Mizo Mongol Moré Ndebele (Zimbabue) Ngäbere (o guaymí) Noruego Nyaneka Náhuatl (Centro) Náhuatl (Huasteca) Náhuatl (norte de puebla) Osético Pangasinán Papiamento (Aruba) Papiamento (Curazao) Persa Pidgin camerunés Pidgin de las islas Salomón Polaco Portugués de Brasil Quechua boliviano Quichua de Imbabura Rarotongués Rumano Runyankore Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Sueco Swajili (Congo) Tagalo Tahitiano Tai Tigriña Tlapaneco Tojolabal Tok pisin Totonaco Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Umbundú Uruund Vendal Vietnamita Wallisiano Wayuunaiki Wolaita Xhosa Yao Yoruba Zandé Zapoteco (Istmo) Zulú Árabe Ñanya\nNAYRÏR JANAN PʼEQEÑCHÄWIPA\n¿Khitinakas Jehová Diosan Testigonakapajja?\n“Jaya maraw Mike sat chacharojj uñtʼta, jupajj Jehová Diosan Testigopawa. Ukampis iglesiapan kuns lurapjjpacha, ¿khitis Jehová Diosajja? ¿Kunatsa Jehová Diosan Testigonakapajj fiestanak jan amtapki? sasaw jisktʼasirïta. Ukatwa Mikit wal llakisiyäta.” (Becky, California, Estados Unidos)\n“Vecinonakajajj Jehová Diosan Testigonakapampiw Bibliat yateqañ qalltapjjäna, ukatwa akham sasin lupʼirïta: ‘¡Uka sutejj janiw mä religionatakejj khusäkiti! ¿Kamsañs munpacha?’ sasa.” (Zenon, Ontario, Canadá)\n“Kunatsa iglesiar jan sarapki sasin aynachtʼayañatakiw Jehová Diosan Testigonakapajj jutapjjpacha sasaw esposajampejj amuyapjjerïta. Ukampis niyakejjay wali uñtʼata religionanakajj jan jisktʼanakas qhanañchirjamäpkchejja, janiw Testigonakajj kunsa qhanañchapkistaspati sasaw amuyapjjayäta.” (Kent, Washington, Estados Unidos)\n“Janiw Testigonakar uñtʼkayätti ni kunarus creyipjje uksa yatkarakiyätti.” (Cecilie, Esbjerg, Dinamarca)\nInas Jehová Diosan Testigonakapar utat uta, callenakana yatiyir uñjirïsta. Ukhamaraki Bibliat apstʼat qellqatanak churiri, Bibliat jan kun mayisak yatichir uñjarakirïsta. Jupanakaw liytʼaskta uka revistsa churarakpachätam. Ukampis inas jumajj parltʼaniwayktan uka jaqenakjam amuyaraksta, ukat inas ¿khitinakas Jehová Diosan Testigonakapajja? sasin jisktʼasiraksta.\nJehová Diosan Testigonakapajj ¿kunarus creyipjje? ¿Kawkhatsa yatiyañatakisa, tantachasiñ utanak lurañatakis qollqe apsupjje? ¿Kunatsa utat uta, callenakana yatiyapjje? sasin jisktʼassta ukhajja, ¿kunsa jumajj lurasma? ¿Kawkhansa jisktʼanakaman qhanañchäwip jikjjatasma?\nCecilie sat warmejj akham siwa: “Internetaruw khitinakäpjjes Jehová Diosan Testigonakapajj uk yatjjatañatak mantta. Ukanjja, jupanakat jan walinak parlapjjäna, ukhamasti nayajj jan walirak Testigonakat amuyjjayäta” sasa. Ukampis Jehová Diosan Testigonakapampi parljjäna ukhajj janiw ukham amuyjjänti.\nInas jumajj Testigonakat jukʼamp yatjjatañ munaraksta. Ukhamächi ukhajja, jupanakaruw jisktʼasma. Jupanakaw aka revista lurapjje, ukat sumpach uka toqet qhanañchtʼapjjeristam (Proverbios 14:15). Akjjar jutkani uka yatichäwinakajja, ¿khitinakäpjjesa, kunarus creyipjje ukat kunsa lurapjje? Taqe ukanakaruw qhanañchaskani.


Global Voices Aymarata · Jallu qallta phaxsi 2011\nJallu qallta phaxsi, 2011\nIsturyanaka Ta Jallu qallta phaxsi, 2011\nLibanu Markatpacha: Jaya Markanakat Jutirinakar Aru tuq Ch’amañchasa\nMedio Oriente & Norte África 31 Jallu qallta phaxsi 2011\nBeirut markan qamasir wayna kullaka jilanakaxa wali ch’amampipuniw mä Jayat Jutirinakataki sat mayacht’äwi sarantayapxatayna, akasti yaqha markanakat jutirinakar ch’amañchañatanawa. Aka jan payllat jila kullakanakasti aka 2011 mara qalltakiw utt’asiwayapxatayna, ukatsti jank’akirakiw kuntix ch’amachapki ukas taqituqin uñt’asiwayxatayna ,markaukjamarak anqaxa yatiyirinak tuqi, kunalaykutix, aski yanapäwinakwa uñstayawayapxatayna. Yanapawinakapansti inak arunak jayat jutirinakar yatichañ utt’ayawayapxatayna. Arabic,Inklis, Fransis uka arunakwa sapa domingo yatichapxiritayna. Lebanon markanxa jayat jutirinakaxa jan walinxampun sapa simananx jiwarasipki. Sapa patakatx anqat jutir irnaqirinakax kimsaqallq tunkaniw jan wal uñjat jikxatasipxatayna, irnaqañ utanakatxa janiw simananx samarapxirikataynati, janirakiw jaqirjamas uñjatapkataynati.\nEuropa Central y del Este 31 Jallu qallta phaxsi 2011\nEconomía de Bratislava (EUBA) jach'a yatiqañ utax mä cuntratu ruxuntawapxi, sistemas electrónicos ukta software uka Facultad de Economía Nacional ukataki, 1,8 waranqa waranqa euros ukha chanimpi. Yaqhip productunakax janiw yaqatakiti.\nChile: Markankirinakamp sibirnautanakampix Dunas de Concón satak uk qhisphiyañatakiw mayacht'asipxi\nLatin America 31 Jallu qallta phaxsi 2011\n20 maratx inmobiliario amtaw Dunas de Concón ukax jan walt'awinkiwa, marka masinakamp cibernautanakampix mayacht'ataw wasitat lurayasiñapat mayt'asin arst'asipxi.\nVenezuela: Twitteran walt’at aparäwinaka\nVenezuela 30 Jallu qallta phaxsi 2011\nHugo Chávez irpiriru ch’amanchiri hackeranakax Twitter cuentanaka marka irpirinakaru k’umirinakaru aparaskapxixa. Jak’atjamatwa, aka cuenta arkirinakax uñjapxi kunjamas walja marka apnaqirinakaru k’umirinakax mayjt’ayapxan presidente Chávez jallallt’asa qiltq’awinakampi.\nGlobal Voices: Jichhür yanapt'äwim churama\nÁfrica Subsahariana 30 Jallu qallta phaxsi 2011\n2011n marax online ukan yatiyäwinakapat wali muspkayanwa. Uraqpachan yanapt'asirinakaruw jallallt'ata, Global Voicesax markanakan kunayman jan walt'awinak utjkan ukanak yatiyasaw chikancht'asiwayi.\nThailand-an Uraq Jittatanakapa\nAsia Oriental 29 Jallu qallta phaxsi 2011\nPhisqa tunk maran Thailand chijinakat jiwatanakax phisqa patak jilanakaruw puriwayi. Jilïr irpirinakax jan walt'äwinakat pä tunk phisqan provincia-w t'aqhisisipkaki sasaw sapxäna. Mä waranq jil phamillaw jan walt'äwin jikxatasiwäpxi, ukat patan uraq jittatanakax 4.4 waranq yapuchat sayañaruw chaychjawayi.\nColombia: Navidadax wawanakataki ‘Colibrí ukan utapa’\nLatin America 28 Jallu qallta phaxsi 2011\nMike, Bogotá markxat blogupan Colibrí ukan utapat navidadat videonak uñt'ayi [en], Bogotá markan pisin jakir wila masinakaruw ch'amancht'i – barrio Cartucho satak ukan jan walt'ayat uñjask [en] Kimsir Parque Milenio utt'ayañatak jas ukanatakiw jilapachax ch'amancht'i [en].»\nBolivia: Periodismo ciudadano uka atipt'asiwin atipt'irinakaruw uñt'ayapxi\nLatin America 26 Jallu qallta phaxsi 2011\nJichha Bolivia, Centro Participación ukat Desarrollo Humano Sostenible ukanakatak (CEPAD) periodismo ciudadano uka atipt'asiwix 20 uru taypi sata 1 uru jallu qallta phaxsinakan phuqhasiwayi. Ahora Bolivia satak ukan atipt'irinakxat kimsa qilqäw ullart'apxasma.\nEuropa Occidental 25 Jallu qallta phaxsi 2011\nCuba: Nayra plasan Flash Mob sutin thuqhuwi\nLatin America 25 Jallu qallta phaxsi 2011\nWakichäwinak tukuykas amtañataki, wawanakan 20 mara Convención kamichinakapata; Unicef ukhamarak yatiqirinakampix ballet thuqhuwi Habanan nayra plasan Flas mob sutin wakichapxatana, aka videox ukwa uñacht'ayi.\nChile markan ciclismo atipt'asiwi\nRodrigo Gómez Arratiax Mi Voz uka ullañ pankatakiw Chile markan ciclismo atipt'asiwxat qilqt'i.\nElizabeth Riveraxa, qilqt'iri ukhamarak Global Voices ukan mä arut yaqha arur jaqukipiriwa\nElizabeth Riveraxa, Global Voices ukatak qilqt'iri, ukhamarak mä arut yaqha aruru jaqukipiriwa, jakäwipat mä juk'a arxayt'apxistu, uka pachparakiw chile markan yatiqirinakan unxtasipxatapata, ukat juk'ampinakat kunaw arst'i. Arst'äwipxat ullart'apxama.\nPerú: Cibernautanakax Lima markan Congo qhuyar janiw sas unxtasirinakar pulisiyanakan yanqhachatapatw uñt'ayapxi\nLatin America 12 Jallu qallta phaxsi 2011\nPerú markankir cibernautanakax 5 uru jallu qallta phaxsin Lima Cajamarca marakan Conga qhuya amtar janiw sas qhuru arump kutiyas sartasipk ukanakar pulisiyanakan yanqhachawipatw uñt'ayapxi. Juan Arellano jilax walja medios ciudadanus jisnawa, blog, jamuqanaka, jamuq waraqatanakw uñt'ayi.\nJanuária: ¡Extra, extra, uk taqpach ullart'apxama!\nLatin America 8 Jallu qallta phaxsi 2011\nPaqalqu simanan mä entrenamiento sat wakichäwix tukuyasiwayi, wayn tawaqunakarux Rising Voices ukaw mä yanapawimp (beca) yanapt'asiwayi, Januária markat masinakax jichhakiw "La hoja del Norte" sat sutin mä periodico uñt'ayapxi.


Bible in one year - Aymara Bible 1997 - February 9\n1. “Jupanacajj nayan sacerdotenacajjäpjjañapataqui loktañataquisti aqhama lurañamawa: Mä vaca kallu apäta, uqhamarac pä c'umara orko ovejanacampi.\n2. Ucjjarusti luraraquim suma trigo jac'uta jan levaduran t'ant'a, uqhamarac tortanaca aceitempi chaputa, uca quipcarac tortillanacsa luraraquim jan levaduraniqui, ucampis aceitempiw uca tortillanacar jawsüta.\n3. Ucat uca t'ant'anacjja mä canastaruw uchawayäta, ucat uqhampacha kollan chekan loktañataqui, vaca kallumpi, pä ovejanacampi chica.\n4. Uqhamarac Aaronampiru, wawanacapampir irpasinjja Tatitumpi Jiquisiñ Carpanjja tantachasiñ lugar puncuru puriyasajja umampiw jupanacar jarekäta.\n5. Sacerdote isinacampiw Aaronarojj isthapiyäta, túnica sat jach'a isimpi, efod sata jach'a capapampi, efod sat isimpi, uqhamarac pectoral sat isimpiraqui. Ucjjarusti efod sat isi catur cinturonampiraquiw chinthapiraquïta.\n6. Ucjjarusti p'ekerojj turbante sata ucharaquïta, ucampis uca turbante patjjarojj ucharaquim lurcta uca placa, uqhamata uñacht'ayañapataqui suma loktata sacerdotëtapa.\n7. Loktañ aceite aptasinjja, ucampiw Aaronan p'ekepat warjjatäta, uqhamata Diosar loktat sacerdotëñapataqui.\n8. Uqhamarac wawanacaparu irpcatasinjja túnica sat isinacampiraquiw isthapiyaraquïta.\n9. Aaronampiru, wawanacapampirusti cinturonampiw isinacap suma chinthapis catuyäta, uqhamarac turbante satsa sumarac ucharaquïta. Ucatsti churaraquïtawa jilïr cancaña, uqhamata jupanacajj wiñayatac sacerdotenacajjäpjjañapataqui.\n10. “Ucjjarusti vaca kallu aparaquim Tatitumpi Jiquisiñ Carpa nayrakataru, ucana Aaronampi, wawanacapampejj uca uywan p'ekeparu amparanacapampi lokjjatapjjañapataqui.\n11. Uca vaca kalljja jiwayam Diosan nayrakatapanjja, Tatitumpi Jiquisiñ Carpa mantañ puncuru.\n12. Wilapampisti ampar luc'anamampiw altaran wajjranacapat jawsüta, ucat jilt'äqui ucampisti altar cayururaquiw warnokaraquïta.\n13. Uqhamarac jiphillanacatsa, q'iwchatsa, maymurunacatsa liq'inaca aparasajja altararuraquiw nact'ayaraquïta.\n14. Ucampis vaca kallun aychapsa, lip'ichipsa, uqhamarac guanonacapsa campamentot ankäjjaruw naqhantayanjjäta, ucasti jucha luratanacata sacrificio loktatätap laycu.\n15. “Ucjjarusti paya ovejatjja maya catum, ucaruw Aaronampi, wawanacapampejj amparanacapampi ovej p'ekeru lokjjatapjjañapa.\n16. Ucatsti jiwayasinjja wilapampiw altar pataru ch'allsüta, uqhamarac altar thiyanacarusa.\n17. Ucjjarusti jisc'a jisc'a qharinokasinjja altar patjjaruw apjjatäta, uqhamarac jiphillanacsa, chhuchhullinacsa jarekasinjja p'ekepamppacha altarar apjjatatäqui uca patjjaruw apjjatapjjaraquïta.\n18. Ucatsti uca ovej-jja altar patjjaru naqhantayasinwa Tatitur jach'añchasa loktäta, uqhamata uca ofrendajj suma k'apquir Tatitutacjamäñapataqui.\n19. “Ucjjarusti maynïri ovejraqui caturaquïta, Aaronampi, wawanacapampejj uca ovejan p'ekep patjjaruraquiw amparanacap lokjjatapjjañaparaquiqui.\n20. Uca oveja qharinucusinsti, ucan wilapampejja Aaronarojj cupi jinchut jawt'äta, uqhamarac wawanacaparusa. Ucjjarusti wilampejj jawt'araquïtawa jupanacarojja cupi ampar tayca luc'anata, uqhamarac cupi cayu tayca luc'anatsa. Ucat wila jilt'ampisti altar patjjaru, uqhamarac thiyanacaruw warnokaraquïta.\n21. Ucjjarusti altar patjjan jilt'qui uca wilampi, uqhamarac loktañ aceitempejja Aaronarojj isipampiru ch'allsum, uca quipcarac wawanacaparusa, isinacaparusa ch'allsuraquim. Uqhamata Aaronajj, wawanacapampi, uqhamarac isinacapamppacha Diosaru suma loktatäpjjañapataqui.\n22. “Ucjjarusti apsuraquim ovejan liq'inacapa, wich'inqha, jiphilla, q'iwcha, paypach maymurun liq'inacapa; uqhamarac lanqhu chara aycha, aca ovejasti sacerdotenaca loktañataquïtap laycu.\n23. Ucjjarusti Tatitun nayrakatapancqui uca jan levaduran t'ant'anacata mä muyu t'ant'a, uqhamarac aceitempi chaputa t'ant'a aptasinjja,\n24. ucanacasti Aaronana, uqhamarac wawanacapana amparanacaparu uchasina apayam Tatitur loktañataqui.\n25. Ucatsti amparanacapata apakasinsti altararu naqhantayam, chekat suma k'apquir ovejajj Tatitur loktasa phichhantatäqui ucjjaru; ucasti Tatitur jach'añchañataqui loktata ofrenda naqhantayatäñapawa.\n26. “Ucjjarusti Aaronar loktañataquisti ovejana pechopa apakawayasinjja Tatitur loktiri saram. Ucatsti uca chekajja jumataquïniwa.\n27. Ucjjarojj apakaraquïtawa suma ofrenda loktatäqui uca pecho, uqhamarac lanqhu chara aycha loktatäqui ucsa. Ucanacasti Diosar loktat ovejana chicata partenacapawa, uca laycuwa imatäñapajja Aaronataqui, uqhamarac wawanacapataqui.\n28. Ucasti Aaronataqui, uqhamarac wawanacapataquïniwa. Ucampis aca luräwejja israelitanacataquejja wiñayataqui leyi churatäniwa, uqhamarac israelitanacatac loktat ofrendaraqui Tatitumpi sumancañataqui.\n29. “Aaronana Tatitur loktat isinacapasti, jupa khepatjja wawanacapataquiraquïniwa cunapachatejj jupanacajj Tatitur loktatäpcaraquini ucqhajja sacerdotëñataqui jilïri cancaña catokapjjañapataqui.\n30. Aarón khepatsti cawquïr wawanacapan wawanacapay sacerdotëchini ucajja kollan chekaru sacrificio loktir mantañataquejja pakallko uruwa uca sacerdote isjja uchasiñapajja.\n31. “Ucjjarusti loktañataquïqui uca orko ovejan aychanacapsti kollan chekanwa phayäta.\n32. Aaronampi, uqhamarac wawanacapampiw uca ovejan aychapampi, canastilloncqui uca t'ant'ampjja mank'asipjjani, Tatitumpi Jiquisiñ Carpa puncu jac'ana.\n33. Jupanacasti ucanacjja mank'apjjañapawa jupanacan juchanacapajj perdonatäñapataqui loktatätap laycu, cunapachatejj jupanacajj loktatäqui sacerdotëpjjañapataqui ucqha. Ucampis yakhanacajja janiwa ucanacatjja mank'apjjañapäquiti, ucanacajj Tatitur loktatätap laycu.\n34. Khepärmanthisti jilt'qui uca ovejan aychapasa, uqhamarac t'ant'asa ucanacajja naqhantayatäjjañapawa, janiwa qhitisa mank'añapäquiti uca jilt'anacjja loktatätap laycu.\n35. “Uqhamasti cunjämtejj nayajj take siscsma uqhamarjama Aaronampi, uqhamarac wawanacapampejj luram. Jupanacarusti pakallko uruya loktam sacerdotëñataqui jilïr cancaña catokañanacapcama.\n36. Ucjjarusti sapüruraquiw mä vaca kallu sacrificio loktaraquïta juchanacat perdonatäñapataqui. Uqhamarac altarsa k'omacharaquim juchanacata sacrificio loktasina, ucat altar patarusti aceitempiraquiw warjjataraquïta uqhamat suma loktatäñapataqui.\n37. Juchanacatsti pakallko uruwa altaranjja sacrificio loktäta, uqhamata Diosaru suma loktatäñapataqui. Ucatsti uca altarajja mä suma kollana altaräñapataqui. Ucatjja cunatejj uca altarar jac'cani ucajja Diosar loktatäjjañapataqui.\n38. “Sapüruwa jan armt'asisa altaranjja mä marani pä orko ovejanaca loktäta.\n39. Maya ovejsti alwanacaw loktäta, ucjjarusti mayïri ovej-jja jayp'u horasaruraquiw loktaraquïta.\n40. Nayrïr ovejampi chicsti loktätawa, pä kilo suma jac'u mä litro oliva sat aceitempi chaputa, ucjjarusti suma ofrendäñapataquejja mä litro vinompiraquiw warjjataraquïta.\n41. Uca quipcaraquiqui jayp'u horasarojja maynïr ovej-jja loktaraquiquïta jac'u, vino ofrendanacampi cuna. Uqhamata uca ofrendanacajja suma k'apquir Tatitutaqui loktas naqhantayatäñapataqui.\n42. Aqhama ofrendanaca nayaru jach'añchasa naqhayañataquejja awquita, wawanacapan wawanacapataquejja wiñayäniwa nayan nayrakatajjana. Ucsti loktapjjaniwa Tatitumpi Jiquisiñ Carpäqui uca puncu nayrakataru. Ucawja chekanwa nayajj jumampi jiquisëjja, jumaru parlañataqui.\n43. Uqhamarac uca chekanwa nayajj israelitanacampi jiquisëjja, uca chekajj k'omachatäniwa nayan ucancatajj laycu.\n44. Ucampis nayajja k'omachäwa Jiquisiñ Carparojja, uqhamarac altararusa; uqhamarac k'omacharaquïwa Aaronampiru, wawanacapampirusa, uqhamata nayan sacerdotenacajjäpjjañapataqui.\n45. Uqhamaraqui nayajja israelitanac taypinwa jacäjja, nayawa jupanacan Diosapäyäjja.\n46. Uqhamatwa jupanacajj yatipjjani naya Tatitu Diosajj jupanacana Diosapätajja, qhititejj Egipto marcat apsunqui jupanac taypin jacañataqui uca. Naya Diosawa jupanacan Tatitu Diosapätjja.\n1. “Luraraquim mä altara acacia sat maderata incienso nact'ayasin loktañataqui.\n2. Uca altarasti cajonäñapawa largorojja pusi tunca pheskan centimetroni, anchorusti pusi tunca pheskan centimetroni, altorusti llätunc tunca centimetroniraqui, uqhamarac uca altaran wajjranacapasti altarampejj mayaquïñapawa.\n3. Uca altar amsta patarusa, puspach thiyanacarusa, wajjranacarusa korimpiwa lip'suyaraquïta, uqhamarac thiyanacatsa korimpiraquiw ucharaquïtajja.\n4. Ucjjarusti ucharaquïtawa argollanaca sapa thiyanaca mankheru, purap thiya esquinarusti pä argollanaca, uqhamarac maysa purap thiya esquinarojja pä argollaraqui ucanjama lawanaca pasayañataqui, ucatsti uca lawanacampi callañataqui.\n5. Uca altar callañataquisti acacia sat lawanacataraqui waquicharaquim jach'anaca, ucatsti korimpiraquiw patat lip'suyäta.\n6. Uca altarjja uchätawa sumar mantäwi arca imt'qui uca velo nayräjjaru, uca chekanwa nayajj jumampi jiquisëjja.\n7. Aaronasti sapärmanthi alwata mantcani mechanac waquichiri ucqhajja, altararojj suma k'apquir incienso nact'ayañapajja.\n8. Uqhamarac jayp'u horasarusti cunapachatejj mechanaca nactayir sarcani ucqhajja inciensjja nact'ayañaparaquiquiwa. Ucsti lurapjjañanacamawa Tatitun nayrakatapanjja wiñayan wiñayapa.\n9. Uca altar patjjarusti janipuniw yakha casta incienso, ni cuna casta achuri ofrenda loktatsa nact'ayätati, uqhamarac ni vino ofrenda churatsa warjjataraquïtati.\n10. Aca altarasti Tatitur loktatäniwa, uca laycusti Aaronajj maranjja maya cutiw wajjranacaru sacrificio loktata uywan wilapampi jawt'ani jucha luratanacat pampachatäña jicjjatañataqui. Uqhamsti sapa marawa wiñaya uca altararojj sacrificio loktapjjañamajja juchat pampachasïwi jicjjatañataquejja.”\n11. Tatitusti Moisesaruw parläna:\n12. “Cunapachatejj israelitanacar jact'cäta ucqhajja, jupanacasti sapa mayni jakew Tatiturojj cunatejj jacañapat churañäqui uca churapjjañapa, jani cuna casta jiwayir ususa utjañapataqui cunapachatejj jact'cäta ucqhajja.\n13. Take qhitinacatejj jact'atäcani ucanacawa Tatiturojj churapjjañapajja pheska gramo kollke, ucasti kollan chekancqui uca tupun chicatapawa.\n14. Qhitinacatejj pä tunca maranit amstaru jact'atäpcani ucanacajja takeniw Tatiturojj cunatejj jacañapat churañäqui uca churapjjañapajja.\n15. Cunapachatejj sapa mayni jakejj Tatituru jacañapat churapcani ucqhajja, janiw mä kamiri jakejja pheska gramo kollketjja jila churañapäquiti, ni mä pobre jakesa ucat menosjja churañapäcaraquiti.\n16. Jumasti israelitanacatjja sapa mayni jakejj jacañapat kollkenaca apanipcani uca apthapisasti, Tatitumpi Jiquisiñ Carpan culto lurañataquiw churäta. Uqhamata Tatitojj israelitanacata amtasiñapataqui, jupanacajj sapa mayni churjjapjjatanacapa jacañanacapata.”\n17. Diosasti, Moisesar parlasinjja sänwa:\n18. “Mä tinaja bronceta jarisiñataqui luram; ucatsti uca tinaj-jja umampi phokt'asawa uchäta tantachasiñäquis ucata, altarampi taypiru.\n19. Ucatwa Aaronampi, wawanacapampejj jarisipjjani amparanacapsa, uqhamarac cayunacapsa.\n20. Jupanacasti jarisipjjañapawa Tatitumpi Jiquisiñ Carparu mantañataquejja, uqhamarac altararu jac'achañataquisa Tatitur ofrenda loktasa naqhayañataqui, uqhamata jan jiwañapataqui.\n21. Uqhamasti jan jiwañapataquejja jarisiñapawa amparanacsa, uqhamarac cayunacsa. Uqhama lurapjjañapataquisti wiñaya ley churatawa Aaronaru, uqhamarac wawanacapan wawanacaparusa.”\n22. Tatitusti Moisesar parlasinjja sänwa:\n23. “Jumasti ajllim suma k'apquir kokanaca, mä sojjta kilo suma mirra, quimsa kilo canela, uqhamarac mä quimsa kilo suma k'apquir caña.\n24. Mä sojjta kilo casia sat koka, kollan chekancqui uca tupuparjama; uqhamarac quimsa litro chicatani aceite oliva sata.\n25. Take ucanacatwa aceitjja luräta loktañataqui, cunjämtejj mä perfume lurirejj lurqui uqhama. Ucatsti uca aceitejja kollanäniwa loktäwinacana warjjatañataqui.\n26. Ucatsti uca aceitempiwa loktäta Tatitumpi Jiquisiñ Carpjja, uqhamarac sumar mantäwi arcarusa.\n27. Uqhamaraqui cuna mesatejj utjqui ucsa take yänacapampi, candelersa yänacapampi, incienso loktañ altarsa,\n28. sacrificio naqhayañ altarsa take yänacampi, uqhamarac jarisiña tinajsa.\n29. Take ucanacwa uca aceitempi warjjatt'asina Tatitur loktäta, take ucanacawa kollanäni, uqhamarac cunanacatejj ucanacaru jac'cani ucanacajja loktatäjjaraquiquiniwa.\n30. “Uqhamaraquiw uca aceitempejj warjjataraquïta Aaronaru, uqhamarac wawanacaparusa loktañataqui uqhamata nayan sacerdotenacajjäpjjañapataqui.\n31. Ucatsti israelitanacarojj aqham sätawa: ‘Wiñayaw aca aceitejj kollanäni loktañataqui.\n32. Janipuniw jumanacajj aca aceitempejj qhiti jakerus warjjatapjjaquïtati, ni aca kollana aceiteru uñtatsa yakha aceitjja waquichapjjaraquïtati. Aca aceitejja kollanawa uca laycusti jumanacajj kollanatwa uñjapjjañamaraquejja.\n33. Ucampis qhititejj aca aceite quipcaqui lurcani yakha aceite, uqhamarac aca kollan aceitempi qhiti jakerusa warjjataraquini ucajja jumanac taypitjja jiwayatäñapawa’ ” sasa.\n34. Tatitusti Moisesarojj sänwa: “Jumasti apthapim ucqhapura acanacata: kokanacat ch'akqui uca resina, uña sat k'apquir kolla, suma incienso uqhamaraqui gálbano sat k'apquir kolla.\n35. Take ucanacata waquicht'am suma kollan incienso jayun cuna. Ucanacsti suma pitthapïta cunjämtejj mä perfume lurirejj lurqui uqhama.\n36. Mä chicatsti suma ñut'u q'iyjasinjja arca nayrakataruw uchäta Tatitumpi Jiquisiñ Carpa mankhana, cawqhantejj nayajj jumampi jiquiscañäni uca chekaru; aca inciensosti wali kollanäniwa jumanacataquejja.\n37. Cawquïr incienstejj waquichäta uca quipca inciensjja janiw yakha qhitis waquichañapäquiti. Aca inciensojj Tatitunquiwa, uca laycojja jumanacataquejj kollanäniwa.\n38. Ucampis qhititejj yakha incienso waquichcani k'aphichasiñataqui ucajja jumanac taypinjja jiwayatäñapawa.”\n6. Jichhacuchaw yattjja: Tatitojj ajllit reyiparuw atipjayi, kollan alajjpachatpach juparojj ist'i, atipir amparapamp muspharcañanac luri.\n7. Yakhepanacajj nuwasiñ carronacaruw alcatapjje, yakhanacasti walja caballonacaruw chuym uchapjje; jiwasanacasti Tatit Diosasaruw art'asipjjtan.\n8. Jupanacajj tincurayataw uñjasipjje, jiwasanacasti ch'amaniw sayt'asisipctan.\n9. Tatay, ¡reyirojj atipjañ ch'am churaquimaya! ¡Mayisipcäm ucapachasti, ist'apjjaquitaya!\n12. Qhititejj ñankha, jan wali jakëqui ucajja, c'ari arunaca parlasaquiwa sarnake;\n13. nayranacapampiwa ch'irmt'i, cayunacapampiwa tact'i, ampar luc'ananacampiwa wicucht'i;\n14. amuyupasti ñankha lurañampi chhaktayatawa, chuymapansti jan walinac lup'isaquiw sarnake, ch'ajjwañanac aptañanac lup'isaw sarnakaraqui.\n15. Ucatsti juparojj jan walt'añajj acatjamatwa catuntani; jupajj mä nayra ch'ipjjtanac tucjatäni, jan cutjcay tucjataw uñjasini.\n1. “Diosan reinopajj aca uñtasitamp sasiwa. Tunca tawakonacaw mä casarasïwir sarapjje lamparanacapas apt'ata casarasirir catokañataqui.\n2. Uca tuncanitjja pheskanejj wali amuyasirïpjjänwa, pheskanisti pisi amuyt'aniraquïnwa.\n3. Jan amuyt'aninacäcäns ucanacasti, janiw aceitjja jil apanipcänti wastat lamparanacar wart'añatakejja.\n4. Ucampis amuyt'aninacäcäns ucanacasti lamparanacapataquejj yakha botellampiruw apasipjjatayna lamparaparusti phokharaqui.\n5. Casarasiri waynajj jan janc'as purinquipanjja, takeniruw iquejj purjjäna, uqhamatwa jupanacajj iquirjjapjjatayna.\n6. Niya chica arumäjjän ucqhaw mä arojj ist'asi: ‘¡Niyaw casarasirejj juti, mistunipjjam catokeri!’ sasa.\n7. Takpachaniw ucanquir tawakonacajj sartanipjjäna, ucatsti lamparanacapsa waquicht'asipjjaraquïnwa.\n8. Jupanacat uca pheskanïquis uca pisi amuyt'aninacasti mayninacarojj sapjjewa: ‘Mä juc'a aceitem churapjjetaya, lamparanacajjajj niyaw jiwt'asqui’ sasa.\n9. Amuyt'aninacäcäns ucanacasti jupanacarojj sapjjewa: ‘Janiwa, jumanacataquis ni nanacataquis pist'aspawa churapjjerisma ucajja. Sarapjjamay cawqhantejj aljquis ucaru, ucatsti alasipjjaraquim jumanacataqui’ sasa.\n10. Jupanacan alir sarapjjañapcamasti casarasirejj purinjjänwa. Waquicht'asitäcän uca pheska tawakonacasti casarasïwirojj mantjjapjjänwa, ucatsti puncojj jist'antasjjaraquïnwa.\n11. Ucjjarusti purinipjjaraquiwa pisi amuyt'aninacäcäns uca pheska tawakonacajja, puncu jist'antatäjjepansti sapjjaraquïnwa: ‘¡Tata, Tata, jist'arapjjetaya!’ sasa.\n12. Uta mankhatsti aqham sanipjjaraquiwa: ‘Khanacwa sapjjsma, janiw jumanacarojj uñt'apcsmati’ sasa.\n13. “Ucapachaw Jesusajj jupanacarojj sï: Jumanacajj suyapjjapunim, janiw yatipctati cuna horasatejj, jan ucajj cunürutejj jutcani Jaken Yokapajja ucjja.\n14. “Diosan reinopajja aca uñtasitamp sasiwa: Mä jakew yakha marcar sarjjañataquïscäna ucatwa sirvirinacaparu jawsthapini, ucatsti kollkep jupanacar churaraqui.\n15. Maynirusti churaraquiwa pheska warank kollke, maynirusti pä waranka, maynirusti mä waranka. Sapa mayniruw churawayi ch'amaparjama, ucat jupajj jayar sarawayjje.\n16. Pheska waranka catokquis uca sirvirejj negocio luri uca kollkempejja, jupasti mä pheska warankampwa jicjjatatayna.\n17. Uca quicpracwa pä warank catokerejj luraraquïna, jupasti pä warankampracwa jicjjatatayna.\n18. Mä warankaqui catokeristi, sarjjasinjja orak allsusinwa kollkjj ucar imjjäna.\n19. “Patronasti jaypachatwa cutt'anjjäna utaparojja, ucatsti sirvirinacapampiraquiw jacthapiña kalltaraqui.\n20. Nayrakatajj puriniwa qhititejj pheska waranka catokcataynas uca sirviripa. Jupasti patronaparojj churaraquiwa pheska waranka jicjjatcataynas ucamppacha, aqham sasa: ‘Tata, jumajj pheska warank churistajja, acajjay nayajj yakha pheska warankampwa jicjjatta’ sasa.\n21. Patronasti juparojj siwa: ‘Waliquiwa, jumajj wali suma sirvirïtawa. Juc'äquis ucaru wali sum phokhatamatjja nayajj jichhajj waljäquis ucaruraquiw uchäma. Jichhasti mantanim ucatsti nayampirac cusisim’ sasa.\n22. Ucjjarusti pä warank kollke catokcataynas ucaraquiw purini. Jupasti saraquiwa: ‘Jumajj pä warank kollke churistajja, acajjay nayajj pä warankampwa jicjjatta.’\n23. Patronasti uc ist'asinjja saraquiwa: ‘Waliquiwa, jumajj wali suma sirvirïtawa. Juc'äquis ucaru wali sum phokhatamatjja nayajj jichhajj waljäquis ucaruraquiw uchäma. Jichhasti mantanim ucatsti nayampirac cusisim.’\n24. “Mä waranka catokeristi saraquiwa: ‘Nayajj yattwa jumajj wali khoru chuymanïtama, jumajj apthaptawa cawquirutejj jan phawctas uqhamaraqui jan satctas ucata.\n25. Ucatwa nayajj ajjsaräyäsman, kollkemsti orakeruraquiw allintasin imjjaracta, jichhasti acajjay kollkemajja.’\n26. Patronasti juparojj siwa: ‘Ñankha jan wali sirviri, jayrätawa. Jumajj yatïyätawa jan satasaqui apthapirïtajja, uqhamarac jan phawasaqui apthapirïtajjsa.\n27. Ucatpï kollkejj-jja bancorus uchañamänjja, nayasti cutt'anisinjja interesanwa apsusjjeriscäyäta.’\n28. Ucanquir jakenacarusti saraquiwa: ‘Aparapjjam uca warank kollke ucatsti churapjjaraquim tunca warankanïquis ucaru.\n29. Qhititejj utjirinïqui ucarojj juc'ampiw churasini, jupansti jilarquiriw utjani. Ucampis qhitintejj jan utjqui ucatjja apakatäniwa mä juc'a utjiripasa.\n30. Aca jan wali sirvirirusti, anka ch'amacanacaru jakonucupjjam, ucanwa wararini, laca ch'aqhsa t'urusiraquini.’


Ch’amasampejj ‘Diosat yateqasisin’ taqe kuns lurapjjañäni | Jehová Diosar jakʼachasipjjañäni\nChʼamasampejj ‘Diosat yateqasisin’ taqe kuns lurapjjañäni\n1. ¿Kunarus jucharar jaqenakajj jan amuykañaki puripjje?\nMUNAÑANI jaqenakajj munañaparukiw kuns lurapjje sasaw sañ yatipjje. Ukajj cheqäskapuniwa, jucharar jaqenakajj jan amuykañakiw ukar puripjjaspa. Nayratpachasa, munañani ‘jaqenakajj chʼamapampiw masinakaparu jan walinak lurawayapjje’ (Eclesiastés 8:9). Cheqansa, ukham qhoru apnaqerinakan amparapanjja walpun tʼaqhesiwaytanjja.\n2, 3. 1) ¿Kunsa Jehová Diosajj taqe chʼamanïkasas janejj lurkaspa? 2) ¿Jaqejj kunanak lurañatakis chʼamanïtanjja, ukat Diosar kusisiyañatakejj kun amtañasasa?\n2 Jehová Diosajj taqe chʼamanïkasasa, taqe kunjjar munañanïkasasa janipuniw khitirus tʼaqhesiykaspati. ¿Janit ukajj muspharañjamäki? Kunjamtï pasïr yatichäwinakan uñjawayktanjja, kuntï munasiñat amtki ukarjamapuniw chʼamap uñachtʼayi. Taqe kun lurañatakisa, jan walinak tukjañatakisa, markapar jarkʼaqañatakisa ukat machaqat taqe kun lurañatakisa wali chʼamaniwa. Ukat ukanak sum amuytan ukhajja, jukʼampiw Jupar jakʼachastanjja ukat chʼamanïkasajj jupat yateqasisarakiw askinak lurañ muntanjja (Efesios 5:1). Ukampis ¿jiwas jucharar jaqenakajj chʼamanirakïtanti?\n3 Amtañäni, “jupar uñtasitwa” Diosajj lurawayistu (Génesis 1:26, 27). Ukhamasti, janis jupjam wali chʼamanïkstanjja, familiarus jan ukajj jaqe masirus yanaptʼiri, mayninakjjarus uñjiri ukat irnaqeri ukham luratätanwa, ukat chʼamasas yänakasas utjarakiwa. Salmonak qellqerejj akham sasaw Jehová Diosar säna: ‘Jumaw jakañ churirïtajja’ sasa (Salmo 36:9, NM). Ukhamasti, taqe kunas Diosankiwa. Ukat kun lurañatakisa, yaqhanakar uñjañatakis juparakiw chʼam churistu. Ukampis chʼamanïsajj taqe kuns Jupar kusisiykirwa lurañ muntanjja, uka toqet jichhajj jukʼampi parltʼañäni.\nMunasiñajj wali wakiskiriwa\n4, 5. 1) ¿Kunjamatsa maynejj yaqhanakjjar sum pʼeqtʼaspa, ukat kunsa Jehová Diosat yateqasiñasäspa? 2) Chuymasan munasiñajj utjani ukhajja, ¿kunjamsa jaqe masisar uñjañäni?\n4 ¿Kunjamatsa maynejj yaqhanakjjar sum uñjaspa? Ukatakejj munasiñaw utjañapa. Jehová Diosat yateqasiñasawa. Kunjamtï mayïr yatichäwin uñjaniwayktanjja, jupajj taqe chʼamani, taqe kunsa cheqapar uñjiri, wali munasiri ukat wali yatiñani Diosawa. Ukampis ¿kawkïris jilankejja? 1 Juan 4:8 qellqatajj akham siwa: “Diosajj munasiñawa” sasa. Ukhamajj munasiñaw jilanki, jupajj pachpa munasiñäkaspas ukhamawa. Ukat taqe kunsa munasiñampipuniw luri, ukhamatwa yupaychirinakapajj askinaksa katoqapjjaraki.\n5 Ukhamasti, jiwasatejj chʼamasampi askinak lurañ munstan ukhajja, munasiñaw chuymasan utjañapa. Munasirejj “suma jaqewa” ukat “janirakiw kunsa jupatakiki munirïkiti” sasaw Bibliajj qhanañchi (1 Corintios 13:4, 5). Ukhamajj munasiñatï chuymasan utjani ukhajj janiw khititakis qhorükañäniti, ukat khitinakarutï pʼeqtʼktan ukanakarus janirakiw jan walinak lurkañäniti. Jan ukasti, respetompiw taqenirus uñjañäni. Kunjamas jikjjatasipjje, kunas jupanakatakejj munasi ukaw munañanakasat sipansa nayrankani (Filipenses 2:3, 4).\n6, 7. 1) ¿Diosar ajjsarañajj kun sañs muni, ukat ukajj kunjamsa mayninakar sum uñjañ yanaptʼistu? 2) ¿Kunatsa Diosar munasitas laykuw jupar ajjsartan sasajj sistanjja? Uk mä uñachtʼäwimpi qhanañchtʼma.\n6 Maysa toqetjja, jaqe masir sum uñjañatakejj Diosar ajjsarañasarakiwa. Ukajj wali wakisiriwa. Proverbios 16:6 qellqatajj siwa: “Tatitur ajjsaratap laykuwa maynejja jan walita jitheqti” sasa. Cheqansa, Diosar ajjsartʼasajj khitinakjjarutï uñjañasäki ukanakarojj janiw tʼaqhesiyktanti. Uka jan walitjja jitheqtañasawa. ¿Kunatsa? Kunjamsa jaqe masir uñjtan ukarjamaw mä urojj Diosar cuenta churañäni (Nehemías 5:1-7, 15). Ukampis Diosar ajjsartʼañajj janiw ukakïkiti. Biblianjja, ajjsaraña sasin jaqokipatäki uka arojja Diosar wal respetaña sañ munaraki. Ukatsti, Diosar munasitas laykuw jupar ajjsararaktanjja sasaw Bibliajj qhanañcharaki (Deuteronomio 10:12, 13, NM). Ukhamasti, janiw “Diosajj castigkitanicha” sasajj ajjsarktanti. Jan ukasti, Jehová Diosarojj wal respettan ukat munasiraktan, ukatwa jupar ajjsartanjja, mä arunjja, janiw kun lurasas chuymap ustʼayañ munktanti.\n7 Uk amuytʼañatakejj kunjamsa mä wawajj awkipar uñji uka toqet parltʼañäni. Qhawqsa tatapajj jupar munasi ukjja wawajj sum amuyasi. Ukat kunanaksa jan lurañapäki uksa yatirakiwa. Jan walinak luraspa ukhajj awkipan cheqañchataw uñjasispa. Ukampis wawajj janiw jan castigayasiñ laykukejj tatapar ajjsarkiti. Jan ukasti, awkipar munasitap laykuw askinak lurañataki wal chʼamachasi, ukhamata tatapar kusisiyañataki. Diosar ajjsartʼañajj niya ukhamarakiwa. Niyakejjay alajjpachankir Awkisar wal munastanjja, janiw jan walinak lurasajj ‘chuymap usuyañ’ munktanti (Génesis 6:6). Jan ukasti, askinak lurasin kusisiyañ muntanjja (Proverbios 27:11). Ukatwa, chʼamanïsas jan ukajj yaqhanakjjar pʼeqtʼasas askinak lurañ muntanjja. Kunjamsa uk lursna uk jichhajj sumpach amuytʼañäni.\n8. 1) ¿Khitirus familia taypinjja Diosajj pʼeqtʼirit uttʼayi, ukat kunjamsa chachajj warmipar uñjañapa? 2) ¿Kunjamsa mä jaqejj warmipar jachʼar aptatapjja uñachtʼayaspa?\n8 Nayraqatjja, familiat parltʼañäni. “Chachajj warmin pʼeqepawa” sasaw Efesios 5:23 qellqatajj qhanañchi. Jïsa, familia pʼeqtʼañapatakiw Diosajj chachar uttʼayi. Ukampis ¿kunjamsa warmipar pʼeqtʼañapa? Bibliajj akham sarakiwa: “Jachʼaru aptapjjam, kunjämarutejj wakiski ukhamaru [‘mä pʼakisiri vasorjama’, MT]” sasa (1 Pedro 3:7). “Jachʼar aptapjjam” sasin jaqokipatäki uka griego arojja “wali suma, aski, [...] respeto” sañ munaraki. Ukat uka arojja, akham sasaw yaqha cheqanakanjja Biblian jaqokipasiraki: ‘Suma churäwi’ ukat ‘wali jila alani’ sasa (Hechos 28:10; 1 Pedro 2:7). Khititejj warmipar jachʼar aptki ukajj janipuniw nuwkaspati, janirakiw jiskʼachkaspasa ni chuymsa usuchjkaspati. Jan ukasti, wali askitwa uñji ukat wal respetaraki. Jaqenak taypinsa saparusa janipuniw toqkaspasa ni jan walsa lurkaspati, ukhamatwa warmipar sum uñjatapjja uñachtʼayi (Proverbios 31:28). Ukham suma jaqejj warmipan wali respetatawa, ukat pachpa Jehová Diosansa wali askit uñjatarakiwa.\nChachas warmisa munasiñampi ukat respetompiw lurañanakap sum phoqapjjañapa\n9. 1) ¿Kunjamsa warmejj familian yanaptʼaspa? 2) ¿Kunjamsa warmejj chachapar yanaptʼaspa, ukat ukham luratapat kuna askis utjani?\n9 Ukat ¿warminakat kamsaraksnasa? Familian yanaptʼañapatakiw Diosajj warmir uttʼayaraki. Chachapar wali respetompi istʼir warminakatwa Bibliajj parlaraki, jupanakajj aski lurapjjañapataki ukat jan pantjasipjjañapatakiw chachanakapar wal yanaptʼapjjäna (Génesis 21:9-12; 27:46–28:2). Inas mä warmejj wali pʼeqenïchispa jan ukajj chachapat sipansa jukʼamp yatchispa, ukampis wali respetompiw chachapar uñjañapa ukat ‘Tatiturus istʼkaspa ukhamaw chachapar istʼañaparaki’ (Efesios 5:22, 33). Ukhamasti, Diosar kusisiyañ munir warmejj kun lurañ yatisas chachapar yanaptʼañapawa, janiw jiskʼachañapäkisa ni chacha lantis saytʼañ munañapäkiti. Cheqpach “yatiñan warmejj” familiar sum uñjañwa chachapar wal yanaptʼi, ukhamatwa Diosampejj sum apasini (Proverbios 14:1).\n10. 1) ¿Kun lurapjjañapatakis Jehová Diosajj awk taykanakar uttʼayi? 2) ¿Cheqañchaña siski uka arojj kamsañs muni, ukat ukarjamajj kunjamsa awk taykanakajj wawanakapar uywapjjañapa? (Qhanañchäwi uñjjattʼäta.)\n10 Ukatjja wawanakar uñjapjjañapatakejja, awk taykaruw Jehová Diosajj uttʼayaraki. Bibliajj awk taykanakar akham siwa: “Jumanakajj wawanakamarojj jan colerayapjjamti, jan ukasti cheqapar yatichasina sum uywapjjam [jan ukajj ‘cheqañchapjjam’, NM], Tatitur iyawsapjjañapataki” sasa (Efesios 6:4). Biblian ‘cheqañchaña’ sasin jaqokipatäki uka arojja, “yatichaña, ewjjaña, sum uywaña” sañ munaraki. Ukhamasti, wawanakapan sum sarnaqapjjañapatakejj awk taykanakaw sum yatichapjjañapa, uñjapjjañapa ukat jan walinakatsa amuytʼayapjjañaparaki. Ukatjja, “khititejj wawapar mu[naski] ukajja, cheqachiwa” sasaw Bibliajj saraki (Proverbios 13:24). Ukat awk taykajj wawanakar cheqachapjjañapäkchisa, janiw uka tumpanejj nuwapjjañapäkisa ni chuym ustʼayir arunakampis toqepjjañapäkiti (Proverbios 22:15; 29:15). * Ukampis awk taykanakatejj jan sinttʼasis ukham lurapjjaspajja, wawanakajj llakimpiw aynachtʼapjjaspa, ukat Dios nayraqatansa janirakiw walïkaspati (Colosenses 3:21). Ukat awk taykajj wawanakapar amuyumpi yatichapjje jan ukajj cheqañchapjje ukhajja, ¿kunsa uñachtʼayapjje? Qhawqsa wawanakapar munasipjje, ukat kunjamsa nayrar sartapjjañapatakejj yanaptʼapjje ukwa uñachtʼayapjje.\n11. ¿Kun lurañas wawanakar waktʼaraki?\n11 ¿Wawanakat kamsaraksnasa? ¿Jupanakajj chʼamanïpjjarakiti? Jïsa, wayn tawaqonakajj ‘chʼamanïpjjewa’ sasaw Proverbios 20:29 qellqatajj qhanañchi. Ukat kunapachatï maynejj waynäkasin jan ukajj tawaqökasin ‘irnoqer Diosat’ amtasi ukhajj wali askiwa (Eclesiastés 12:1). Ukatjja, wawanakajj kunjamsa sarnaqapjje ukarjamaw awk taykajj llakitas jan ukajj kusisitas jikjjatasipjjaraki (Proverbios 23:24, 25). Jïsa, mä wawajj cristian awk taykapar istʼasin sum sarnaqe ukhajja, wali kusiskañaw awk taykatakejja (Efesios 6:1). Ukat “Dios nayraqatanjja” wali askirakiwa (Colosenses 3:20).\n12, 13. 1) ¿Kunsa irpir chuymaninakajj jan armapjjañapäki? 2) ¿Kunatsa irpir chuymaninakajj tamar munasiñampi uñjapjjañapa? Uk qhanañchtʼma.\n12 Cristian taman uñjapjjañapatakejj irpir chuymaninakaruw Jehová Diosajj uttʼayaraki (Hebreos 13:17). Diosan uttʼayatjamajja, taman sum jiltañapatakiw uka jilatanakajj wal yanaptʼapjje. Ukampis ¿cristian masinakapjjar munañanïpjjpachati? Janiwa. Kuna lurañanakapas taman utji ukjja wali altʼat chuymampiw sum phoqapjje (1 Pedro 5:2, 3). Ukat Bibliajj jupanakar akham siwa: ‘Diosajj tamap uñjapjjañamatakiw ajllipjjtamjja. Tatitusti Yoqapan wilapampiw uka tamjja alasiwayi’ sasa (Hechos 20:28). Ukatwa irpir chuymaninakajj jilat kullakanakar wali munasiñampi uñjapjjañapa.\n13 Amuytʼañäni, mä amigojj wali jila alani yänakap jayttʼasiristam ukhajja, ¿kunjamsa uñjarapisma? ¿Janit wali sum uñjarapkasma? Jehová Diosajj ukhamarakiw irpir chuymaninakar tamap katuyi, uka tamapan utjki uka ‘uwijanakapajj’ jupatakejj wali jila alanïkaspas ukhamawa (Juan 21:16, 17). Cheqansa, uwijanakapajj wali munatawa. Jesucristo munat Yoqapan wilapampiw Diosajj alasiwayi. Altʼat chuymani irpir jilatanakajj sum uk amuyapjje, ukatwa jilat kullakanakaparojj wali munasiñampi uñjapjje.\nArunakasajj wali chʼamanirakiwa\n14. ¿Arunakasajj kunja chʼamanisa?\n14 “Jiwañas jakañasa parlatatjamwa wakisi” sasaw Proverbios 18:21 qellqatajj qhanañchi. Jan wali arunakajj walpun maynirojj usuchjaspa. Cheqas jan wali arunak istʼasasa jan ukajj jiskʼachir arunak istʼasas taqeniw awisajj chuym usuyastanjja. Ukampis suma arunakajj maynir yanaptʼarakispawa. Proverbios 12:18 qellqatajj akham siwa: “Yatiñan jaqenakan arunakapasti mä qolljamawa” sasa. Jïsa, suma arunakasa, chuymachir arunakas mä qolläkaspas ukhamawa. Uka toqet jichhajj jukʼamp parltʼañäni.\n15, 16. ¿Kunjamatsa arunakasampejj mayninakar yanaptʼsna?\n15 Llakitanakar jan ukajj “mayjtʼatanakarojj chʼamañchtʼapjjam” sasaw 1 Tesalonicenses 5:14 qellqatajj amtayistu. Jïsa, Jehová Diosan servirinakapas llakimpi mayjtʼataw awisajj jikjjatasipjjaspa. ¿Kunjamsa jupanakar yanaptʼsna? Kunatsa Jehová Diosajj jupanakar wali askit uñji uk amuyasipjjañapatakiw arunakasampi chʼamañchtʼañasa. Ukatjja, ‘llakimp aynachtʼatanakarusa’ ukat ‘aynachtʼat chuymaninakarusa’, Jupaw munasiñat sum uñjaski sasaw Bibliat mä cheqa liytʼarapisajj amuytʼayaraksna (Salmo 34:18). Kunapachatï arunakampi yaqhanakar ukham yanaptʼktan ukhajja, “llakit chuymaninakaru chuymachki” uka Diosat yateqasitaswa uñachtʼaytanjja (2 Corintios 7:6).\n16 Ukatjja, yaqha toqenakatwa mayninakarojj suma arunakampi chuymachtʼaraksna. Mä cristian masisan familiarapajj jiwjjaspa ukhajja, ¿kunjamsa uka jilatar jan ukajj kullakar yanaptʼsna? Jupat llakisitaswa suma arunakampi uñachtʼayañasa. Ukat chuymankipstat mä jilatas jan ukajj kullakas janis kunatakëjjaspa ukham amuyasispa ukhajja, ¿kunjamsa jupar yanaptʼaraksna? Wal munasipjjsma ukat wali askit uñjapjjsma sasaw suma arunakampi parltʼañäspa. Ukatsti, maynitejj wali usurnukstatächi ukhajja, arunakampi wal chʼamachtʼañasarakiwa, inas telefonotsa jawstʼsna jan ukajj tumptʼiris sararaksna. Kunapachatï “suma arunakamp” yaqhanakar ukham yanaptʼktan ukhajja, Dios Awkisajj wal kusisi (Efesios 4:29).\nChʼamanïkasajj Diosan arunakapat yatiyañasawa\n17. ¿Kunjamsa arunakasampejj yaqhanakar yanaptʼaraksna, ukat kunatsa uk phoqañasajja?\n17 Ukatjja, arunakasampejj Diosan Apnaqäwipat jaqenakar yatiyañasarakiwa, taqe kunat sipansa ukaw nayrankañapajja. Proverbios 3:27 qellqatajj akham siwa: “Kunapachatï yanaptʼañajj amparamankaskchi ukkhajja, jan ‘Janiw’ siskamti” sasa. Jehová Diosajj munasiñapatwa arunakapat yatichistu. Ukhamasti, uka arunakat jaqenakar yatiyañaw waktʼistu, ukhamata qhespipjjañapataki. Jan yatiyksna ukhajj jiwasakis yatiñ munksna ukhamäspawa (1 Corintios 9:16, 22). Ukampis ¿kunjam chuymampi yatiyir sarañassa Jehová Diosajj munpacha?\nDiosar ‘taqe chʼamampi’ yupaychapjjañäni\n18. ¿Kunsa Diosajj sapa maynir mayistu?\n18 Jehová Diosar munasitas laykojja, wal jupatak irnaqañ muntanjja. Ukampis ¿kunsa jupajj sapa maynit mayistu? Kuntï taqenis phoqerjamäktan ukwa mayistu. Arupanjja akham sistuwa: “Kuntejj lurapjjät ukjja lurapjjam taqe chuymampi, Tatitutakis lurapkasma ukhama” sasa (Colosenses 3:23). Ukat mä jachʼa mandamientot parlkasajj Jesusajj akham sänwa: “Dios Tatitumaruw munäta taqe chuymamampi, taqe almamampi, taqe amuyumampi, taqe chʼamamampiraki” sasa (Marcos 12:30). Jïsa, taqe almasampi yupaychsna ukat jupar wal munasiraksna ukwa Jehová Diosajj muni.\n19, 20. 1) Niyakejjay alma sasinjja chuymampita, amuyumpita ukat chʼamampita parlchejja, ¿kunatsa Marcos 12:30 qellqatanjja mayat may ayti? 2) Taqe almampi yupaycham siski ukajja, ¿kamsañs muni?\n19 Diosar “taqe almamampi” yupaycham siski uka arunakajja, ¿kamsañs muni? Alma sasinjja, kunjamsa mä jaqejj taqe chʼamampi, taqe chuymampi ukat taqe amuyumpi servispa, mä arunjja, kunjamsa taqe jakäwipampi servispa uk sañ muni. Ukampis ¿kunatsa Marcos 12:30 qellqatanjja mayat may aytpacha? Amuytʼañäni, Bibliajj qellqaskäna uka tiemponjja, yaqhepajj esclavöñatakiw jupa pachpa, mä arunjja, almapa aljasipjjerïna. Ukampis janiw taqenis uywiriparojj taqe chuymampi, taqe amuyumpi ukat taqe chʼamampejj servipjjerïkänti (Colosenses 3:22). Ukatwa Jesusajj mayat maya aytpachäna. Ukhamasti, Diosar taqe almampi yupaycham sasinjja, taqe chʼamampi, taqe amuyumpi serviñ toqetwa parlaskäna. Jïsa, qhawqhay lurañjamächi, ukarjamaw Diosatakejj irnaqañasa.\n20 Ukampis ¿taqenit mä kikpaki Diosatak irnaqañasäspa? ¿Taqe almampi sasajj ukti sañ munpacha? Janiwa. Sapa maynis kuntï lurirjamäktan ukarjam irnaqañasawa. Sañäni, inas kʼumar wayn tawaqonakajj chuymankipstat jilat kullakanakat sipansa Diosan arunakapat yatiyirejj jukʼamp sarapjjchispa. Ukat khititejj sapäski ukajj familianit sipansa jukʼamp tiemponirakiwa. Ukhamasti, chʼamas jan ukajj tiempos utjaskchi ukhajja, wali kusisitaw Diosatak irnaqañasa. Ukampis janirakiw mayninakar kʼumiñasäkiti, ni mayninakjam lurañ munasas jiwas pachpajj jiskʼachasiñasäkiti (Romanos 14:10-12). Jan ukasti, chʼamasampejj yaqhanakan askipatakiw kuns lurañ muntanjja.\n21. ¿Chʼamanïkasajj kun lurañsa muntanjja, ukat kunatsa ukajj wali aski?\n21 Taqe chʼamani ukat taqe kunjjar Munañani Jehová Diosajj kunanaksa luri ukjja, wali sum yateqawaytanjja. Ukat jiwas jucharar jaqenakajj jupat yateqasisaw kuns lurañ munaraktanjja. Khitinakarutejj uñjañasäki ukanakar munasiñampi uñjasaw uk uñachtʼayañ muntanjja. Ukatjja, kuntï Diosajj lurapjjam siski ukwa taqe almampi phoqañ munaraktanjja, mä arunjja, taqe chʼamampiw Diosan arunakapat yatiyir sarañ muntanjja (Romanos 10:13, 14). Amtapjjapuniñäni, kunapachatï Jehová Diosar taqe almampi yupaychtan ukhajja, wal chuymapanjja kusisi. Ukhamajj ¿janit jumajj wali munasir ukat khuyapayasir Jehová Dios Awkisatak taqe chʼamampi irnaqañ munkasma? Janiw yaqha suma luräwejj ukat sipansa utjkaspati.\n^ tʼaqa 10 Bibliajj qellqaskäna uka tiemponjja, “jawqʼampi” sasin jaqokipatäki uka hebreo arojja, thujru jan ukajj lawa sañ munäna. Ukanakampiw awatirinakajj uwijanak sum annaqapjjerïna (Salmo 23:4). Awk taykanakajj niya ukar uñtasitarakiw munasiñampi wawanakapar uywapjjañapa, janipuniw qhoruchasisajj jawqʼapjjañapäkiti.\nProverbios 3:9, 10 ¿Kuna askinakas utjistu, ukat kunjamsa ukanakampejj Diosar jachʼañchsna?\nEclesiastés 9:5-10 ¿Kunatsa chʼamanïkasajj Jehová Diosar kusisiyañataki askinak lurañasa?\nHechos 8:9-24 ¿Chʼamaninakajj kuna jan walinak lurapjje sisa, ukat ukar jan puriñatakejj kun lurañas wakisispa?\nHechos 20:29-38 ¿Kunsa tam irpirinakajj Pablot yateqasipjjaspa?\nCh’amasampejj ‘Diosat yateqasisin’ taqe kuns lurapjjañäni


La autoestima y su importancia �qu� opinan los j�venes?\n�Jiwaspachp yäqasisakiw nayrar sartapxsnaxa�\nJiwaspachp yäqasiñax (autoestima) wali askiwa, ukjamatakiw wali ch�amampi, wali qamasampi kuna luräwinakans sarxarupsnaxa, janiw pächasiñas utjkaspati; ukatakisti sapa mayninaw aski amtanakax utjañapa.\nKunats jiwaspachp yäqasiñtuqit t�ukjartatäpxtana �crisis de la autoestima�\nSan Gabriel radiotuqina, Juventudes wakichäwinxa, aymara yatxatat jila kullakanakax aski amuyunakapampiw taqinis p�arxtapxañasataki, amuyt�ayawayapxistu:\nJilata Willka, qalltañatakix qhanañcht�iwa: �wakisiw qhipatuqir jitt�aña (antecedentes), jaya mar jaqxamat jichhürunakan sartasipktana, uka amuyumpiti sartasipktana. 1400, 1500 (según el calendario gregoriano) uka pachanakax jiwasan chiqpacha saräwisaxa: aymara, qhichwa jupanakax wali ch�amampiw sarnaqäwipan amuyupan sartasipxiritayna, janiw jupanakax aymaratwa, qhichwatwa sasin p�inqasipxirikataynati, yaqha jaqinakamp jikisiñas janiw axsarapxikataynati; jupanakax aymara qhichwa jaqxamaw p�iq waytas purapat arst�asipxiritayna, aymara autoestimax wali ch�amañchatataynawa. Kunapachati, 1400, 1532 español jaqinakax purintaniwayxapxi ukjataw mä sometimiento qallti: jiwasar apnaqañ amuyumpi, jupanakan saräwinakapampi, jupanakan amuyunakapampi. Ukjataw aymar marka jaqinakan amuyupa, saräwipa, luräwipa, arupa juk�ampinakaw wali jisk�achata, t�unjata uñjasi; ukjatarakiw jiwasanakax autoestima aymara-tuqit wali aynacht�at uñjasxtana. Ukjatarakiw jiwasapachp yäqasiñas t�ukharstawayi, mä amuyumpi: aymaranakan amuyupax janiw walikiti, aka aymar jaqinakax janiw jupanakpachas munasipkiti, animalamp sasiwa, sasa, ukjamataw autoestimasax t�ukjarstañar puriwayxi��\nChiqansa, anqa markanakat jutir q�ara jaqinakaw jiwasan aski luräwinakasa, saräwinakasa, arusa yaqhanakamp ch�amampik t�unjawayapxi, q�al chhaqtayañ amtapxatayna, ukampirus janiw atiwayapkiti. Jichhapachanakax juk�amp ch�amampiw sartasisipktana.\nJilata Rubén Hilare, uksatuqit amuyt�arakiwa: �nayraqatax jiwaspach yäqasiñatasatakixa, jiwaspachpaw sum uñt�asiñasa khitïtansa, kawksats jutapxtana, kunats ch�iyar ñik�utanipxpachätana, kunats jani sinti ch�iyarakaraktansa, jan sinti janq�ukaraktansa, yatisiñasaw khititansa� janiw nayrapachanakjam ajanu khitxsnati janq�upxtxä sasinxa. Jiwaspachpati uñt�asiñäni ukjax utjistaniw qamasa, ukjax utjistanipi nayax aymar waynatwa, aymar tawaqutwa saña. Kawkjanakans arusat arsusiñasapuniwa, mä confianzaw utjistañapa� Aymaranakax mä markasktanwa, mä jathasktanwa, uk jiwasax yatipxañasa�.\nJisa, jiwasanakati uñt�asiñäni, kawkjats jutapxtan uks yatisirakiñäni, ukjax janiw saräwisas, arusas jiwasanakas chhaqtayatakañäniti, juk�ampiw ch�amañchasipxañäni, wali qamasanipxañaniwa, ukjaw nayrar sartäwis utjani.\nKullaka Salomé Mamani, mä qhawqha arunakamp ch�amañcht�arakiwa: �jiwasanakakiw isisiñatsa, arsuñatsa, sartañats p�inqasisktana� jiwaspachjamakiw saräwisatsa p�inqasisipktana, jiwasanakax saräwinakas ch�amañcht�añasawa�.\nSaräwinakasa, arusa, luräwinakasti sapürunjam ch�amañchañäni, ukapachax askin sartañaw utjaspa, janiw jiwaspachp jisk�achasiñas utjkaspati, purapat yäqasiñas sapa mayninaw utjistaspa.\nKullaka Nelly Quispe, arst�arakiwa: �Colonialismo patriarcal ukaw jan walt�ayawaykistuti. Kunapachati Cristóbal Colón purintankatayna, ukjatpachaw jiwasan jakäwis q�al t�unjawayapxatayna. Ukampirus jichhapachanakanx sartasisipktanwa, recuperación de identidades culturales juk�at juk�at uñjasiskiwa, taqiniw Bolivia markasan sartasisipktana. Ukatakisti yatichäwi-yatiqäwiw jiwasan jakäwisarjamañapa (una educación de acuerdo a nuestro contexto). Jiwasanakati manq�äwinakasa, isthapt�asiwisa juk�amp ch�amañchañäni ukjax autoestima jach�añchayañaniwa�.\nKunjams jiwaspachp yäqasipxsna �cómo valorarnos nosotros mismos�\nJilata Willka aski amuyunakampix qhanañcht�iwa: �Jiwasanakax panka qillqatanak ullapxañasa ukjamaraki jiwasan jakäwisa (nuestra identidad), ukjakiw wali ch�amampi wali jaya aymar jaqxama qhichwa jaqxam sartañani. Jiwasanakati jan ullapkañäni, jan yatxatapkañäni aynacht�atakiskañaniwa. Jiwasati saräwisata, teoría occidental yatxatañäni ukjax pä ch�amampiw sarxaruñäni, ukjax janiw ñanqhachir jaqinakas ñanqhachxistaniti, axsars chhaqtayasxañaniwa, nayraruw sarxaruñäni�.\nWakisiw taqinis yatxatapxañanakasa: jakäwisata, saräwisata, anqa marka saräwinaksa. Kunapachati suma yatxatataxañäni, axsarañas janiw utjxistaspati, jisk�achasiñas juk�aqtarakispawa.\nJilata Rubén Hilare, iwxt�apxarakistuwa: �jiwasankiwa, jiwasanakaw qillqt�apxañasa, jiwasanakax janiw wiñayatakiktanti, kunas wiñayaxa kunati saräwi achachil awichanakasax uñt�ayawayapxistu uka, kunjams uk sullkawirinakatakix jaytawayañäni� taqinis amuyt�apxañäni. Akat pä tunk martx kunäñanis aymar markjamaxa, akat phisqha tunk mararux kunäñanis aymar markjamaxa, akat patak marats kunäñanisa� kunjams jichhax nayraqatar uñtasktana� Ukatakiw jiwasapach yäqasiñas, uñt�asiñas wali askipuni. Ukjamakit nuwasis sarnaqasipkañäni, lunthatanakas utjaskakiniti� Aymaranakasipktanwa, aymaranakjamax kawkins uñt�ayasipxañäni, arsusipxañäni, sañäni: mä gringotx, jiwasanakax janiw jiläktansa ni minusakaraktansa, pachpakitanwa, ukatti jiwasax jisk�achata uñjasiñäni��\nTaqikunas jiwasan amparasankaskiwa, jiwasatjamaskiwa, ukjamax wakisiw p�arxtxapxañasa, aymara jaqinakjamax wakisiw ch�ulqhinchasipxañanakasaxa, janiw ch�am jiwt�ayasipxañasakiti.\nKullaka Nelly arst�awayiwa: �wakisiw jiwasan saräwinakasa, thakhinakasa ukjamaraki pachamaman qamasapampis wali sartxapxañasa, taqinis yatxatapxañanakasawa; ukataw yaqhippachax khitimpis apnaqayasipxaraktanxa, ukjamarus jiwaspachp yäqasipxarakiñäni�.\nKullaka Salomé Mamani, �jiwasanakax janipun yaqhanakat yatiqasipxañaniti, jiwaskam yäqasipxañani, nayraqatax jiwasan jañchis yäqasipxañäni, janiw mayni jila kullakarus uñtapxañasakiti. Ukampis jiwasan saräwisat pankanak qilqt�apxañäni, anqa markanakats kikiparaki; jilpachax yatichirinaka yatiqir wawanakar qilqt�añtuqin ch�amañcht�apxañäni�.\nLup�ipxañasataki �para reflexionar�\nJiwaspachp yäqasiñax amparasankaskiwa, jiwasatjamaskiw wayna tawaqunaka, markachirinaka; ukampis saräwisata, arusat yatxatapxapuniñani, jilïr jila kullakanakarus jiskt�apxañäni, jupanakax aski yatxatatapxiwa. Pankanaks qillt�apxañäni, kuna luräwinakans qhip nayr uñtasapuni sarxarupxañäni.\nJuventudes. Edwin y Gladys (dir.) Radio San Gabriel, emitido el 28 de julio de 2012.


Global Voices Aymarata » Kazajistán markanx pallapallanakax qullqi waxt’askir chacharuw katuntapxatayna · Global Voices Aymarata » Print\nKazajistán markanx pallapallanakax qullqi waxt’askir chacharuw katuntapxatayna\nJaqukipäw uñt'ayata/apkatata 10 Anata phaxsi 2017 18:38 GMT 1\t · Qillqiri Akhal-Tech Collective (es) ukan jaqukipiri\tAndrea García, Chambi Choquemisa\n10.000 tenge qullqi, ñiya 30 ch’uxña qullqinaka. Wikimedia commons.\nKazajistán markanx mä Almaty chachaw ukan billetes de tange ukamp janchipar lip’suyat ukhamarak khiti munchi aptasiskakpan sas qillqsut kartil apantat sayaskatayna.\nPallapallax markachirinakan phiñasitapats ukay jup pach amuyasas uka chachar katthapipunispänwa. Pallapallan rayrupar waruqawinakanx “katthapita” rusa aruw ist’asi, aka “katthapiña” arux janiw chiqap jaqinakar qull waxt’askir chachar jan ch’amamp katthapisax apnaqañanakapäkanti.\nPallapallax ñä tukuykas waruqawinx uka chacharx chiqsas jaqir yanapt’añatakiw sir tukumintunakanïtati ukhamarak mä secta uka taypinktati sasw sikt’arakitayna. Uka sikt’awinakarx uka chachax kunas secta ukaxa? jaqir yanapt’añajatakix tukumintuniñajati? Sasw jaysatayna.\nMedios de comunicación ukanakax uka chachar katuntawkamakiw yatxatapxatayna, jan ukhamakipansti youtubers jupanakayritx youtubers waljaniw uka jaqir q’ayachapxatayna :\nменты всего боятся….Ну и завидуют тоже)\nJach’unakax asxarapxiwa ukhamarus taqikunataw chijñisipxi.\nJuk’ampirus jichhakiw Kazajistán markar phiskasisjam inak t’ant’a ukat juk’amp manq’añanak pisjan jakasir jaqinakar churatapat q’ayachapxatayna, uka churawix “kun munst uk aptasiskakim” arunakapirakiw jaqinakar janapt’asitayna. Ukhamakipans Kazajistán markax jan jaqinakatak irnaqäwin ukhamat pisjan sarnaqañar uchaskakiwa, ukax petróleo uk 2014 chikja maratpach ukhamarak jaqha exportaciones de materias primas sinti iraqatätapatwa.\nURL to article: https://aym.globalvoices.org/2017/02/8654\n waljaniw uka jaqir q’ayachapxatayna: https://www.youtube.com/watch?v=oAcwW5Vq3P8&lc=z12qyfxhlozncx1kp23nfnxrblutvbel0.1486112720284154


Juphax Jalsuri tuqinx 200 hectáreas ukch’aru achuyatawa | Radio San Gabriel\nJuphax Jalsuri tuqinx 200 hectáreas ukch’aru achuyatawa\nComunidad Jalsuri tuqinx jupha achuyapxi\nThursday, April 5, 2018 - 10:15\nKhaya maranakatpachaw jupha achux achuqayata aka Qullasuyu uraqisana. Aka achux uka suni uraqinakana achuqt’ixa. Ukampis jupha manq’asiñax askiwa, kunatix k’umara jakasiñarus ukhamaraki janchi tuqis ch’ullqhiñatakix manqt’asitapuniwa.\nJichhax aka achunakax kunaymana suni uraqinakana achuyataxa. Nayriri maranakanx aka achun chanipax jilanwa jichhax iraqtawayiwa ukhampachas aka juyrax jilpachax aka suni thaya uraqinakanx achuyatakiskiwa. Jichhurunakanx niyaw yaqhipa chiqanakanx aka juyra apthapiñatakix irnaqjapxi.\nJichhax aka departamento de La Paz ukax suyu Gualberto Villaroeltuqinx comunidad Jalsuri ukanx pä pataka hectáreas ukch’a uraqina jupha achu yapuchrantawayapxi. Jichhax jupanakax niyaw aka juyra apthapiñatakis tantiyapxi. Uka comunidad tuqin qamasirinakax sawayapxiw wali askinaw achuqt’awayi. Uksa tuqitx sub gobernador suyu Gualberto Villaroel tuqin irpiri Wilfredo Mamani sawayiwa: “ aka jupha yapuchawix uka comunidad tuqin qamasirinakatx paqallqu tunka jila wila masinakaruw yanapani “.\nDecomisan cigarrillos desde Bolivia\nTotal visitas : 2357039


Juan 1 Biblia Aymara, Qullan Arunaca | The New Bible.com\n1Diosan arupajj jaker tucuta 1Cunapachatejj take cuna kalltcäna ucqhajja, Arojj utjapunïnwa; qhä Arusti Diosampïnwa, uca Arusti Diosänwa. 2Kalltanjja jupajj Diosampïnwa. 3Jupa tokew Diosajj take cuns luri, jan jupampejj janiw cuna luratas utjquiti. 4Jacañajj jupanwa utjäna, aca jacañasti jakenacan khanapänwa. 5Aca khanasti khantiwa ch'amac taypina, ch'amacasti janiw khanarojj jiwt'ayañatac ch'amanïcänti. 6Mä chachaw utjäna Diosan qhitanita, Juan sutini. 7Jupasti testigjama khanat parliriw jutäna, cuntejj jupajj parlcäna uca toke takeni iyawsapjjañapataqui. 8Juanajj janiw khanäcänti; jan ucasti mä testigjama uca khanat parlañapatac qhitanitaquïnwa. 9Take jakenacar khant'qui uca chekpach khanawa acapacharojj purisincäna. 10Qhä Arusti aca orakencänwa; Diosasti aca orakerojj jupa tokew luri, orakenquirinacasti juparojj janiw uñt'cänti. 11Jupajj quipca orakeparuw juti, ucampis jupanquirinacajj janiw catokapcänti. 12Ucampis juparu catokapqui iyawsapcaraqui ucanacarusti munañanïñwa churi Diosan wawanacapa tucupjjañapataqui. 13Ucanacasti janiw janchit nacit wawanacjamäquiti, ni jaken munañapat nacit wawanacjamäquisa, jan ucasti Diosat nacit wawanacäpjjewa. 14Qhä Arusti janchiruw tucu, jiwasanac taypinwa jacaraquïna. Jiwasanacajj uñjtanwa jach'a cancañapa, uca jach'a cancañasti alajjpach Awquin mä sap Yokapan jach'a cancañapänwa, munasiñampi asquimpi phokhantataraqui. 15Juanasti jupatwa parläna: “Acapï cawquïrittejj parlcäyäta: ‘Nayan khepajj jutqui ucajj nayatjja juc'amp nayrïriwa, utjapunïnwa janïr nayajj utjcäyät ucqhatpacha’ ” sasa. 16Takeniw jach'a kamir cancañapatjja catoktanjja, bendicionat bendicionjjaru. 17Moisés tokew leyejj churatäna, ucampis munasiñajj uqhamarac cheka arunacas Jesucristo tokew juti. 18Janiw cunapachas Diosarojj qhitis uñjquiti, ucampis mä sapa Yokapa, cawquïritejj Awquipa jac'ana kont'atäquis ucawa uñt'ayistu cunjamäquitejj Diosajj ucjja.Bautisiri Juanajj Jesucristjjatwa parli(Mt 3.11-12; Mr 1.7-8; Lc 3.15-17) 19Jerusalenanquir judionacajj qhitapjjänwa sacerdotenacampiru levitanacampiru Juanan ucaru, qhitïpachasa uc jisct'añataqui. 20Jupasti arsusïnwa, khanpacha:—Janiw nayajj Cristöcti —sasa. 21Ucjjarusti wasitampiwa jisct'apjjäna:—Uqhamasti ¿qhitïtasa? ¿Elías profetätati? —sasa.Juanasti saraquïnwa —Janiw ucäctsa —sasa.Ucjjarusti jisct'apjjaraquïnwa:—Uqhamasti ¿qhä profeta jutañapäqui ucätati? —sasa.Juanasti sänwa:—Janiw ucäctsa —sasa. 22Ucjjarusti sapjjaraquïnwa:—Uqhamasti, ¿qhitïtasa? Yatiyapjjañajjawa qhitanipquitu ucanacarojja. ¿Camsapjjetasmasa juma pachpatjja? —sasa. 23Juanasti saraquïnwa:—Nayajj mä arütwa wasaran art'iri: ‘Chekaptayapjjam Tatitun thaquipa’ sasa, cunjämtï Isaías profetajj arscäna uqhamarjama. 24Juanaru jisct'irinacajj fariseonacan qhitatänwa. 25Juanarusti jisct'apjjaraquïnwa:—Uqhamasti jan Cristöcstajja, ni Eliasäcaractasa, ni qhä profetäcaracsta ucajja, ¿cunatsa bautistajja? —sasa. 26Juanasti saraquïnwa:—Nayajj umampiw bautista, ucampis jumanac taypinjja mayniw utji, ucarusti janiw uñt'apctati. 27Jupajj nayat nayräcchi ucasa, nayan khepajjwa juti. Nayajj janiw asquïcti ni wisqhu t'isnup jararañataquisa —sasa. 28Take acanacajj pasänwa; Betábara sat chekana, ucasti Jordán jawirat inti jalsu tokencänwa, cawqhantejj Juanajj bautiscäna ucqhana.Jesusajj Diosan Corderopawa 29Khepürusti Juanajj Jesusaruw uñjäna, jupar jac'achasisinquiri, ucatsti sänwa: “Uñtapjjam, acawa Diosan Corderopajja, acapachan juchap k'omachirejja. 30Nayajj jupatpï parläyätjja: ‘Nayan khepäjj-jja mä chachaw juti, jupasti nayat nayrawa, utjapunïnwa janïr nayajj utjcäyät ucqhatpacha’ sasa. 31Naya pachpawa jan yatcäyätti qhitïtapsa, ucampis nayajj juttwa umampi bautisasina Israel marcajj uca Jesusar uñt'añapataqui.” 32Ucjjarojj Juanajj saraquïnwa: “Nayajj uñjtwa Kollan Ajayuru alajjpachat mä palomar uñtat sarakanquiri, uca Kollan Ajayusti jupjjaruwa sayt'araqui. 33Nayajj janïraw yatcäyätti qhitïtapsa; ucampis qhititejj umampi Bautisiri qhitanquitojja, ucajj aqhamwa situ: ‘Cunapachatejj Kollan Ajayuru mä chachjjaru sarakanquiri uñjätajja, uca chachapï Kollan Ajayumpi bautisirejja’ sasa. 34Nayaw uñjta, nayaraquiw testigötjja, jupajj Diosan wawapätapa” sasa.Jesusan nayrïri discipulonacapa 35Khepürusti Juanajj wastatwa ucawjancascäna pä arquirinacapampi. 36Jesusar ucawja pasasquir uñjasinjja Juanajj sänwa:“Uñtapjjam, jupawa Diosan Corderopajja” sasa. 37Uc ist'asinjja Juanan panpach arquirinacapajj Jesusaruw arcapjjäna. 38Jesusasti khepäjj uñaquipasisinsti jupar arcasquirwa uñjäna, jupanacarusti saraquïnwa:¿Qhitsa thakasipcta? —sasa.Jupanacasti sapjjaraquïnwa:—Yatichiri, ¿cawquins jacascta? —sasa. 39Jesusasti jupanacarojj saraquïnwa:—Jutapjjam, uñjapjjaraquim —sasa.Jupanacasti sarapjjänwa cawqhantejj jacascäna uc uñjiri. Uca urusti Jesusampiw kamapjjäna, niya pusi horasäjjatap laycu. 40Uca panit maynïrejja Andresänwa, Simón Pedron jilapa, cawquïritejj Juanaru ist'cäna uqhamarac Jesusar arccäna uca. 41Andresajj janïr cunäquipana Simón jilaparuw thaker saräna, ucatsti saraquïnwa:—Mesiasaruw jicjjatapjjta. (Ucasti Cristo sañwa muni.) 42Ucatsti Andresajj Simón jilaparojj Jesusan ucaruw irpäna. Jesusasti uñjasinjja sänwa:—Jumajj Simón sutinïtawa, Jonasan yokapa, ucampis jichhajj Cefas sutinïyätawa. (Ucasti Pedro sañwa muni.)Jesusajj Felipempiru, Natanaelampiruw jawsi 43Khepürusti Jesusajj Galilea tokeruw sarañ munäna, ucatsti Feliperuw jicjjatäna:—Arquita —sasa. 44Aca Felipesti Betsaida marcanquirïnwa, ucasti Andresampin Pedrompina marcaparaquïnwa. 45Felipesti Natanael thakeriw saräna, ucatsti saraquïnwa:—Uñjapjjtwa cawquïri chachjjattejj Moisesajj ley libropanjj kellkcänjja, uqhamarac qhitjjattejj profetanacas kellkcänjja uca chacharu. Ucasti Jesusawa, Nazaret marcanquiri Josean yokapa —sasa. 46Natanaelasti ucjjarojj saraquïnwa:—Nazaret marcatjj ¿cuna sumarac mistuspa? —sasa.Felipesti saraquïnwa:—Jutam uñjiri —sasa. 47Jesusasti Natanaelaru jac'achasinquir uñjasajj sänwa:—Acajjay, chekpach israelitaw juti, jupansti janiraquiw cuna sallkjañas utjquiti —sasa. 48Ucatsti Natanaelajj jisct'änwa:—¿Cunjats uñt'ista?Jesusasti saraquïnwa:—Janïr Felipejj jawscäyätam ucqhatpachaw nayajj uñjsma cunapachatejj higo ali c'uchuncascäyäta ucapacha —sasa. 49Natanaelajj ucjjarojj sänwa:—Yatichiri, jumajj Diosan Yokapätawa, Israel marcan Reyipa —sasa. 50Jesusasti saraquïnwa:—¿Higo ali c'uchun uñjsma uc satajjatti nayarojj iyawsista? Ucat sipansa jichhajj jach'a luräwinacwa uñjäta. 51Jesusajj sascaquïnwa:—Khanacwa sapjjsma, jumanacajj uñjapjjätawa alajjpach jist'arata, Diosan angelanacaparusti maqhatquiri, uqhamarac Jaken Yokapjjaru sarakasinquiri —sasa.